text:
Deporte
Glenn Engelhardt, amante di deporte 5 Star: “NO BIRA KOBARDE PA SKIBI, SINO MI TA BIRA KOBARDE PA KUMPRA KORANT”…
This content is exclusive for members
Register or login to unlock this article
Deporte
Red Sox a haña Michael Wacha bek…
· E tim di Boston Red Sox lo por konta bek ku e lansado derecho Michael Wacha.
Wacha ku a firma pa un aña ku Red Sox pa $ 7.000.000.
E la kuminsá temporada bon pa Boston Red Sox ku rekòrt di 3-0, i efektividat di 1.38.
E tabata afó for di 8 di mei.
Deporte
Ku tremendo trabou di Julio Urias: Dodgers a dal Filis 4-1…
Julio Urias a tira 5 inning, poncha 5 batido sin duna muchu kos, retirando 15 di e último 17 batidónan ku e la enfrentá.
I Freddy Freeman a bai di 5-3 ku 2 kareda empuhá pa yuda Dodgers gana di Filadelfia 4-1.
Dodgers a gana nan di 6 wega konsekutivo. Craig Kimbrel a salba e wega.
Deporte
Despues di un operashon di prostat: Bob Melvin bek ku Padres…
Bob Melvin ta bek ku e tim di Padres di San Diego despues di a bai operá prostat.
E manager di 60 aña a bisa di ta kontentu di ta bek ku e tim.
E tabata afó for di dia 9 di mei.
Bob Melvin a bisa ku a bai bon.
“Nan no a haña kanser”, asina Bob Melvin a deklará.
Daily Nobo
Red Sox a haña Michael Wacha bek…
Ku tremendo trabou di Julio Urias: Dodgers a dal Filis 4-1…
Despues di un operashon di prostat: Bob Melvin bek ku Padres…
Kevin de Bruyne hungado di aña di Premier Leaque
Segun ruman di David, José: “David ta nòkout Jermall Charlo tempran”…
MIKE EMAN: AVP DEN DI BARIO NOORD CU DIALOGO RIBA E BON COMUN !
Art for the Roses mas lat e aña aki
CMC a duna rekonosimentu na enfermero i paramedikonan
Entrenando pa Mundial di Baseball Little League: Rigobert, “Lolipop” Obispo na Williamsport…
Durante e Vacation Rental Professionals Summit, Oficina di Turismo, A.T.A. a comparti diferente informacion relata na ‘vacation rentals’.
Trending
-
Aruba6 days ago
MIKE EMAN: AVP DEN DI BARIO NOORD CU DIALOGO RIBA E BON COMUN !
-
Sosial6 days ago
Art for the Roses mas lat e aña aki
-
Lokal6 days ago
CMC a duna rekonosimentu na enfermero i paramedikonan
-
Deporte6 days ago
Entrenando pa Mundial di Baseball Little League: Rigobert, “Lolipop” Obispo na Williamsport…
-
Aruba6 days ago
Durante e Vacation Rental Professionals Summit, Oficina di Turismo, A.T.A. a comparti diferente informacion relata na ‘vacation rentals’.
-
Lokal6 days ago
Mester mantené Kòrsou komo zona di pas
-
International6 days ago
Parlamentario Alvin Molina : Con pa baha criminalidad bao di nos hobennan
-
International6 days ago
Matansa na Buffalo a laga un saldo di 10 morto i 3 herido


c: text/html

text:
Departamento di Impuesto ta participa cu su orario di servicio na publico lo ta diferente diabierna awor, dia 26 di Augustus 2016. Esaki debi na reunionnan interno cu tin cu tuma lugar.
E cambio di orario ta conta tanto pa e seccion di servicio pa cliente como e seccion di servicio di caha.
Servicio pa cliente y servicio di caha Oficina principal na Camacuri – 7:45 am – 14:00 non stop
Servicio di caha Oficina di gobierno na Paradera y Santa Cruz – 8:30 am – 13:30 non stop
Servicio di caha Oficina di gobierno na Noord (Edificio Orua) – 8:00 am – 13:30 non stop
Departamento di Impuesto ta pidi su clientenan pa tuma bon nota di e cambio di orario pa evita cualkier inconveniencia. Entrante dialuna, dia 29 di Augustus 2016, Departamento di Impuesto lo continua cu tur su servicionan manera custumber.

robotstxt: allowed

filter: keep


text: Diahuebs atardi riba e caminda di Bubali altura di Euroceramica a sucede un accidente unda un auto a ranca un palo di luz di sosten. Patruya a presenta na e sitio y a tuma datos, a constata cu e picanto biniendo for di pabou a yega lora na su man robes, dilanti di un yaris bahando for di pariba. E chauffeur di e toyota yaris a drenta panico pa e auto cu a lora su dilanti a perde control tras di stuur y ranca un palo di luz panort di caminda. E palo di luz a cay riba un otro kia picanto su back shield patras y kibra esaki. Personal di roadservice y polis di departamento di trafico a tuma datos.


text:
Diamars atardi un sucedido na Colegio Arubano a escala unda a schors e Rector di e scol menciona. E situacion na Colegio Arubano pa basta tempo ta tenso. E relacion di e directiva di Colegio Arubano cu e docentenan no ta na un manera sano. E base di confiansa cu mester tin entre e directiva y personal no t’ey y awe tardi e situacion a sali for di man.
E presidente di e directiva, den persona di sr. Ernesto Rosenstand, a haya ta bon pa schors e director sr. Tim Croes, sin cu tin un motibo valido. E docentenan ta hopi disgusta cu e situacion cu ta reina na Colegio Arubano y ta desaproba tal actitud di e presidente y ta duna nan sosten na e rector.
E consecuencia di e sucedido a resulta cu gran mayoria di e docentenan a dicidi cu mayan diaranson 19 di januari 2022, lo no duna les na e alumnonan. Nos ta lamenta cu e sitaucion mester yega asina leu, pero mirando cu pa basta tempo no ta mira ningun mehoracion e docentenan ta sinti nan mes obliga pa tuma tal decision.
Directira di SIMAR, e sindicato di maestro di Aruba, ta na altura di e sucedido y ta para pa e interes di su miembronan cu ta labora den sector di enseñansa. Nos ta spera cu den tempo rapido por bin un solucion cu ta trece tranquilidad pa asina por minimalista e daño cu esaki por trece pa enseñansa na Colegio Arubano.


text:
Minister President Evelyn Wever-Croes: Diabierna 31 di juli pa 3or di atardi den tur transparencia, NOTARIO LO EFECTUA E ANUNCIO ENCUANTO E INTERESADONAN DEN E REOI 1 Y REOI 2 “Cu esaki ta habri un etapa nobo pa Aruba y ta crea mas perspectiva pa nos futuro generacionnan”
Minister President Evelyn Wever-Croes:
Diabierna 31 di juli pa 3or di atardi den tur transparencia,
NOTARIO LO EFECTUA E ANUNCIO ENCUANTO E INTERESADONAN DEN E REOI 1 Y REOI 2
“Cu esaki ta habri un etapa nobo pa Aruba y ta crea mas perspectiva pa nos futuro generacionnan”
Diabierna 31 di juli pa 3or di atardi, Notario, dilanti prensa y representantenan di RdA, den tur transparencia lo efectua e anuncio encuanto interesadonan den REOI-1 y REOI-2. Manera ta conoci, na comienso di luna di juni, Minister President Evelyn Wever-Croes a informa tocante e proceso pa busca un operador nobo pa e referina of inversionista cu kier haci otro inversion. Esaki a cuminsa dia 8 di juni 2020 y tur notificacion publico a wordo publica den corantnan local y internacional, y websitenan na Merca y na Europa na unda cu Gobierno di Aruba y RdA ta stipula e exigencianan claramente pa e REOI-1 y REOI-2.
REOI-1: a pidi interesadonan pa expresa nan interes den reapertura di refineria of industria relaciona cu refineria y energia, por ehempel LNG, facilidadnan petroquimico, energia alternativo.
REOI-2: a pidi interesadonan pa expresa nan interes den cualkier otro tipo di desaroyo (“vervangende industrie”), cu ta genera cupo di empleo y desaroyo economico similar na e refineria.
Na prinicipio tur interesado a haya 6 siman pa reacciona y entrega nan oferta dia 17 di juli 2020. Sinembargo, door di peticionnan ricibi, e fecha a wordo hala pa diabierna juli 31, 2020 pa tanto e REOI-1 como tambe REOI-2.
“Un fin di siman crucial pa Aruba y e refineria. Diabierna e Request Expression of Interest REOI 1 y 2 ta cera. Pa 3or di atardi notario ta habri e envelopnan digital dilanti di prensa y tur presente y lo informa cuanto interesado a expresa interes pa e refineria y pa otro actividad. Cu esaki ta habri un etapa nobo pa Aruba y ta crea mas perspectiva pa nos futuro generacionnan. Dentro di algun siman nos lo haya sa cual ta bay bira e partnernan den desaroyo di nos pais!”, Minister President Evelyn Wever-Croes a duna di conoce.
E proceso aki ta un proceso transparente cu ta garantisa e integridad den e proceso, y ta cumpli cu palabracionnan haci den e acuerdo di coalicion. Gobierno di Aruba tin tur confiansa cu e procedura aki lo brinda e miho alternativa pa Aruba.


text:
Èksamen final pa Enseñansa Sekundario/Avansá ta keda adaptá
Èksamen final pa Enseñansa Sekundario/Avansá ta keda adaptá
Geplaatst op 04 February 2021 dor di Ministerio Enseñansa, Siensia, Kultura & Deporte
WILLEMSTAD- Gobièrnu di Kòrsou den diálogo ku tur ‘stakeholder’ di enseñansa a yega na palabrashon konkreto pa ku Èksamen Sentral pa Enseñansa Sekundario/Avansá pa e aña eskolar 2020/2021. Manera ta konosí e impakto di e pandemia COVID-19 ta grandi riba e sektor di enseñansa. Pa por sigui traha di un forma koherente i ku ta garantisá e kalidat di Enseñansa pa nos alumnonan e aña eskolar akí, algun medida ta keda introdusí.
E medidanan a keda palabrá i introdusí pa henter e sektor di enseñansa. Pues e medidanan akí ta konta pa skol supsidiá i skol no-supsidiá dor di Gobièrnu. E informashon pa ku e medidanan akí ta keda aplikabel pa tur alumno ku tin ku pasa èksamen den VSBO, HAVO i VWO e aña akí. E Organisashonnan responsabel di parti di Gobièrnu ta Sektor di Enseñansa i Siensia (UOW), Inspekshon di Enseñansa (OI) i Sentro di Ekspertisia pa Prueba & Èksamen (ETE).
Sektor di Enseñansa i Siensia komo organisahon responsabel na nòmber di Ministerio di Enseñansa, Siensia, Kultura i Deporte huntu ku Direktivanan di Skolnan, ta informá henter e komunidat eskolar di e medidanan. Tur alumno ta haña informashon di e proseso via di e direktiva di skol di e alumno.
Resúmen di e medidanan:
Pa mas informashon di tur e medidanan por manda mail na OWCS.Communicatie@gobiernu.cw.


text:
ORANJESTAD – Villa Floralina a keda chikito diadomingo anochi pa e evento di Encuentro Latino cu AVP a organisa. For di oranan di atardi tempran personanan a cuminsa yega pa asina haci uso di e oportunidad pa topa cu lider di partido Mike Eman, como tambe candidato Benny Sevinger kende ta un figura masha aprecia pa e comunidad stranhero riba nos isla.
A yega cerca tambe otro candidatonan riba e lista berde manera Melvin Tromp, Arthur Dowers, Richard Arends, Jennifer Arends Reyes, Chris Dammers, Norman Roos, Michael Lampe y Sandra Brown pa comparti cu e comunidad Latino y intercambia di idea y pensamento, manera tabata e proposito di e encuentro.
Cu transcurso di atardi mas y mas hende a yega na e luga na Moko y a bira asina grandi e publico, cu Eman mes tabatin dificultad pa yega na e sitio. Mientrastanto publico tabatin oportunidad di scucha algun di e plannan cu AVP tin pa e proximo termino di gobernacion for di algun di e candidatonan presente y tabata hopi entusiasma cu loke nan a tende.
Ultimonan pa papia tabata Sevinger y Eman kendenan a haci un invitacion pa sigui brinda nan apoyo na e partido cu semper a sa di sostene e comunidad Latino y stranhero na Aruba. Di e forma ey esnan cu promove discriminacion y desunion den nos comunidad no ta haya oportunidad mas di haci hende y famianan daño cu nan politicanan cruel y racista.
E encuentro a transcuri di un manera hopi agradabel cu animacion musical di agrupacionnan local y tur esnan presente a keda hopi satisfecho for di loke nan tin ta mira durante ultimo 8 aña, y loke nan a tende por bin den e proximo cuater.


text:
Diasabra 11 di december tin un mercado di artesania den e Hardin di Shoco na Savaneta 91. E artistanan local Sheila Werleman, Trudy Lampe, Estella Thode, Ana Luidens, Olis Pina y Merveline Geerman lo ta presente na e mercado aki cu un variedad di piesa. E actividad di Pasco na Savaneta ta di 17:00-22:00.
Prome cu fin di aña, e artistanan local aki kier a ofrece publico e oportunidad pa bin wak y hasi arte den un ambiente di pasco, e biaha aki pariba di brug. Na e manera aki e grupo di artista kier yuda trece actividad den tema di arte y artesania pariba di brug door di uni forsa y colabora cu otro.
Entre e artistanan local aki tin diferente disciplina di arte y artesania ta wordo representa.
Sheila Werleman ta un pintor y ilustrado cu ta specialisa den aquarel (watercolor). Su pinturanan ta capta e bunitesa di nos paisahenan, e herencia di nos casnan di cunucu y e puresa di nos flora y fauna.
Cu mas di 30 aña den mundo di artesania, Trudy Lampe ta contribui den e arena artistico door di traha cu klei cu e ta colecta na Aruba mes. Tambe special pa e temporada aki, e ta pinta paisahenan di Aruba riba balanan di pasco.
E artista local, Estella Thode, ta wordo inspira door di lama y ta incorpora su inspiracion den su pintura. E ta conoci tambe pa e matanan di divi traha cu waya di koper riba un base di piedra local di quartz.
Pa e temporada di pasco aki, Ana Luidens y Olis Pina a crea un linea di entre otro casnan di cunucu, casitanan y chozanan cu recycled material. E idea ta cu nan por wordo husa como decoracion pero tambe nan por wordo husa pa traha un “Christmas village”. Merveline Geerman ta yuda desaroya e practica di arte di mosaic na Aruba. E ta traha mural, borchi y piesanan decorativo cu atencion pa e cultura y naturalesa local. Diasabra 11 di december, e ta ofrece tambe na publico un workshop di mosaic.


text:
International
Merka i China lo reuní pa promé biaha bou di mandato di Biden
WASHINGTON – Antony Blinken, Sekretario di Estado merikano a anunsiá ku dia 18 di Mart próksimo e tin planeá pa bai un gira pa dos pais den kontinente Asiatiko.
This content is exclusive for members
Register or login to unlock this article
International
Biden ta respaldá: Firmemente solisitut di ingreso di Suesia i Finlandia pa OTAN
WASHINGTON – Joe Biden presidente di Merka tabatin lidernan di Finlandia i Suesia na Washington.
Despues ku Joe Biden a reuní ku Magdalena Andersson promé minister di Suesia i Sauli Niinistö presidente di Finlandia nan a sali huntu pa duna un rueda di prensa.
Primeramente Joe Biden a bisa ku ela keda sumando impreshoná ku e balentia Magdalena Andersson i Sauli Niinistö ku ta dispuesto pa defendé nan pais te na morto.
Ámbos lider a presentá ku prueba ku Vladimir Putin a menasa si nan mester bira miembro di OTAN lo bai tin reperkushon.
Presidente Joe Biden a manda un mensahe den direkshon bek pa Vladimir Putin indikando ku manera Suesia i Finlandia bira miembro di OTAN elo tin gana pa wak si Rusia lo ataka nan.
Esaki lo bai tin reperkushon grave pa Rusia ya ku e no ta hañe ku dos pais sino 30 pais ku ta bai sera kabes kontra di nan.
Joe Biden a bisa ku e mensahe aki no ta un atvertensia sino un menasa serio pa Vladimir Putin tene kuenta kuné.
International
Nort Korea tabatin plan pa lansa un misil nuklear promé ku Biden bishita Seúl
PYONYANG – Ha Tae-keung legislador na Nort Korea a konfirmá ku nan tabata preparando pa realisá un prueba nuklear promé ku presidente Joe Biden bishita Sur Korea.
Pero esaki no a keda konkretisá debí ku tin un brote di Covid-19 ku ta plamando ferosmente na Ukrania.
Servisio di Inteligensia Nashonal na Merka tambe e informá presidente Joe Biden riba e práktika aki i pa tene kuenta ku si elo biaha tòg pa Sur Korea..
Joe Biden a yega Sur Korea awe i ku ta bai tin bastante medida tuma pa su protekshon i esnan rondo di dje.
Jake Sullivan konsehero di Seguridat Nashonal na Merka a indika ku lokual nan por a opservá via nan satélitenan di inteligensia ta ku Nort Korea tabata preparando pa realisá un prueba nuklear.
Lokual ku Kim Jong Un kier hasi ta hala atenshon di mundu ku nan tin armanan nuklear i ku lo no respetá mes si ta presidente Biden ta di bishita na Sur Korea pa lansa esaki.
International
Joe Biden a yega Sur Korea den su promé biahe pa Asia komo presidente di Merka
SEUL – Joe Biden a yega Sur Korea awe mainta den su promé biaha pa Asia komo presidente di Merka.
Yoon Suk-yeol ku resientemente a keda elegí komo presidente di Sur Korea a bai risibí Joe Biden na aeropuerto di Seul.
Tabatin un desfile impreshonante di militarnan for di momentu ku e karavana di outonan presidensial a sali for di aeropuerto te na kas presidensial ku ta keda den sentro di Seul.
E ophetivo di e gira di Joe Biden pa Asia ta pa konsolidá lasonan ku aliadonan di seguridat regional teniendo kuenta ku Nort Korea ta birando un peliger no solamente den e region aki sino pa pas mundial.
Ta konosí kaba ku Kim Jong Un no kier negoshá mas ku Merka pa lokual ta para ku su pruebanan ku armanan nuklear.
Joe Biden lo sigi ku su gira pa Hapon djadumingu , despues India i lo finalisá su biahe pa Oustralia.
Daily Nobo
Red Sox a haña Michael Wacha bek…
Ku tremendo trabou di Julio Urias: Dodgers a dal Filis 4-1…
Despues di un operashon di prostat: Bob Melvin bek ku Padres…
Kevin de Bruyne hungado di aña di Premier Leaque
Segun ruman di David, José: “David ta nòkout Jermall Charlo tempran”…
MIKE EMAN: AVP DEN DI BARIO NOORD CU DIALOGO RIBA E BON COMUN !
Art for the Roses mas lat e aña aki
Entrenando pa Mundial di Baseball Little League: Rigobert, “Lolipop” Obispo na Williamsport…
Durante e Vacation Rental Professionals Summit, Oficina di Turismo, A.T.A. a comparti diferente informacion relata na ‘vacation rentals’.
CMC a duna rekonosimentu na enfermero i paramedikonan
Trending
-
Aruba6 days ago
MIKE EMAN: AVP DEN DI BARIO NOORD CU DIALOGO RIBA E BON COMUN !
-
Sosial6 days ago
Art for the Roses mas lat e aña aki
-
Deporte6 days ago
Entrenando pa Mundial di Baseball Little League: Rigobert, “Lolipop” Obispo na Williamsport…
-
Aruba6 days ago
Durante e Vacation Rental Professionals Summit, Oficina di Turismo, A.T.A. a comparti diferente informacion relata na ‘vacation rentals’.
-
Lokal6 days ago
CMC a duna rekonosimentu na enfermero i paramedikonan
-
Lokal6 days ago
Mester mantené Kòrsou komo zona di pas
-
International6 days ago
Parlamentario Alvin Molina : Con pa baha criminalidad bao di nos hobennan
-
International6 days ago
Matansa na Buffalo a laga un saldo di 10 morto i 3 herido


text:
Na di dos lugá den Best Caribbean Resorts: Renaissance Wind Creek Curaçao Resort den tòp 3 di USA TODAY Travel Award 2022
Na di dos lugá den Best Caribbean Resorts:
Renaissance Wind Creek Curaçao Resort den tòp 3 di USA TODAY Travel Award 2022
WILLEMSTAD – Renaissance Wind Creek Curaçao Resort a keda premiá ku e di dos lugá den kategoria di “Best Caribbean Resorts” pa USA Today 10 Best Reader’s Choice Travel Awards 2022. Djabièrnè ultimo e ganadornan a bira konosí, i Kòrsou ta den tòp 3! ‘USA Today’ ta un di e korantnan ku mayor sirkulashon na Merka. Tur aña un pènel di eksperto huntu ku editornan di ‘USA Today 10 Best’ ta saka un lista di 10 nominado den diferente kategoria. Basá riba e lista aki usuarionan tin 4 siman pa vota i for di esaki ta saka 1 lista ganador. “Nos ta sumamente kontentu ku e notisia i pa risibí rekonosementu banda di otro resortnan di prestigio den Caribe. E di dos lugá den henter Caribe ta motibu pa selebrá. Ta na su lugá pa gradisí e tim kompletu di Renaissance Wind Creek Curaçao Resort pa nan empeño di sirbi tur huéspet ku un toke spesial i krea momentunan inolvidabel. Un danki na tur hende ku a vota i na tur huéspet ku a sá di rekonosé nos resort i e servisio ku nos ta brinda.”, esaki di akuerdo ku Sra. Maritza Molina, direktor di benta i merkadeo pa Renaissance Wind Creek Curaçao Resort. Tambe, un felisitashon na ‘Shete Boka’ ku a resultá ganador apsoluto den kategoria “Best Caribbean Attraction” i Grote Knip ku a keda na di 4 lugá den kategoria di “Best Caribbean Beach”. Masha Pabien!


text:
Kontrol di tráfiko.
KOMUNIKADO DI PRENSA 211 /2022
18 aprel 2022
Kontrol di tráfiko.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djadumingu 17 di aprel 2022 e kontrolnan di tráfiko a kontinuá den área di Banda Bou.
Den oranan di atardi a tene simultaneamente dos kontrol di tráfiko, respektivamente riba
Weg naar Westpunt na altura di Daniel i na entrada di Kenepa.
En total a repartí 18 prosès verbal na e dos sítionan ei i mayoria infrakshon tabata pa
vehíkulonan sin dokumentu na òrdu


text:
Sen͂or ta mi wardado, lo mi no tin falta di nada.
Den kunuku di yerbe berde e ta ponebo sosega.
Lo mi biba den kas di Sen͂or henter mi bida largu.
Salmo 23:
Cu hopi tristeza, pero conforme cu Dios su boluntad nos ta participa fayecimento di nos tata, welo, ruman, swa, omo, sobrino y amigo:
Alfonso Gregorio Maduro
Mihor conoci como “Al”
*02-08-1946 – †31-01-2022
Na nomber di:
Su unico yui:
Rosa y Juan Angela Maduro y famia
Mama di su yui: Carmen Rasmijn y famia
Su nietonan:
Jermain Angela y Lindsay Werleman
Jerral Angela y Alisha Croeze
Su casa: Mirta Maduro Gomez
Su yuinan di criansa:
Adrianne Maduro y famia
Michelyne Hoek Maduro y famia
Su rumannan:
Gertruida (Truida) y Frank Trott-Maduro
†Gerardo Maduro
Jose Maduro y Maritsa
Diana y †Nico Kock-Maduro
Francisco (Fang) Maduro
†Esteban Quant
Claudia y Tino v/der Biezen
Su sobrino- y sobrinanan:
Franklin (Juni) Trott, Aischel y famia
Michael Trott y Magali Maduro y famia
Joanne (Jona) Trott y famia na Hulanda
Julie (Juju) Trott y famia na Hulanda
Gregory Trott y famia
Dennis y Miriam Trott y famia na Hulanda
Jenny Maduro y famia
Miriam Maduro y famia
Angelo Geerman y famia
Jonathan Geerman y famia
Ana Patricia Maduro y famia
Elizabeth Maduro y famia
Herlin Maduro y famia
Mayra y Ronald Janga-Kock y famia
Astrid Kock
Flor Jimenez y famia na Hulanda
Jose y Sandra Maduro y famia na Peru
Tamara de Jongh y famia
Shuraima Quant y famia
Richi Quant y famia
Anastacia v/der Biezen y famia
Igmary v/der Biezen y pareha
Su omo- y tantanan, primo- y primanan, amigonan, bisin͂anan y conocirnan.
Ex-coleganan di Maduro & Sons.
Staff personeel y amigonan di Cas di Machi.
Y demas famianan.
Ta invita pa:
Oportunidad pa Condoleer Diasabra 5 di Februari 2022, for di 7’or pa 9’or di anochi na Ad Patres Funeral Home & Crematorium.
Acto di Entiero Dialuna 7 di Februari 2022, for di 2’or pa 4’or di atardi na Misa Santa Theresita. Y despues lo ta saliendo pa Santana centraal na Sabana Basora.
Despues di entiero nos no ta ricibi bishita di condolencia na cas.
Disculpa nos si nos por a lubida un of otro famia den nos tristeza.
Pa motibo di e situacion di Covid-19, ta pidi pa mantene estrictamente na e regla nan di DVG, usando tapa boca y practicando distancia social.
Staff y personal di Ad Patres Funeral Home & Crematorium ta extende nos mas sentido pesame na famianan di e fayecido.


text:
International
Gobernador Cuomo ta furioso: Trump ke yuda New York ku solamente 40% di presupuesto pa transporte públiko
NEW YORK – Bien bèrdè Donald Trump ta keda kompara ku Hitler pa motibu ku te na último momentu ku e ta presidente di Merka e ta kastigá suidadanonan di e suidatnan ku no a vota pe severamente.
This content is exclusive for members
Register or login to unlock this article
International
Lula da Silva a kasa: Pa di tres biaha faltando sinku luna pa elekshon na Brazil
SAO POALO – Luiz Inácio Lula da Silva eks presidente di Brazil ta preparando pa bai elekshon dia 8 di òktober kontra su rival ku ta Jair Bolsonaro.
Tambe pa ta mihó prepará Luiz Inácio Lula da Silva a disidí na kasa promé ku e fecha aki ku su prometida na Sao Paolo ku yama Rosangela da Silva.
Rosangela da Silva ta un dama profeshonal ku ta traha komo sosiólogo i ta 21 aña mas hóben ku Luiz Inácio Lula da Silva.
Luiz Inácio Lula da Silva di 76 aña di edat a kasa dos biaha kaba i ta viudo na dos okashon.
Pa lokual ta e selebrashon di matrimonio tabatin alrededor di 200 invitado di kual tur hende presente mester presentá ku nan QR Code di no ta infektá ku Covid-19..
International
Jill Biden a yega Ecuador pa inisiá su gira pa Amérika Latina
QUITO – Jill Biden primera dama di Merka a yega Ecuador ayera nochi pa asina inisiá su gira pa Amérika Latina.
Na yegada di Jill Biden na Ecuador ela keda risibí pa María de Lourdes Alcívar primera dama i kasa di presidente Guillermo Lasso.
Tambe tabata presente Juan Carlos Holguín minister enkargá ku relashonnan eksterior.
Mester bisa ku tabatin bastante áwaseru ta kai ayera tardi na momentu ku Jill Biden a yega Ecuador pero asina mes ela risibí un trato presidensial ku tur su onornan.
Komo ku tin bastante inseguridat na Ecuador gobiernu a sòru pa tin militarnan pa atendé ku kontrol delaster kaminda ku Jill Biden i María de Lourdes Alcívar mester a pasa riba karetera.
Despues di e bishita ofisial di Jill Biden na Ecuador elo sigi ku su gira pa Panama i finalmente Costa Rica.
Jill Biden lo biaha djabièrnè pa Panamá kaminda elo reuní ku primera dama Yazmi Colón de Cortizo na e Palasio presidensial.
Na Panama lo bai tin vários aktividatnan organisá pa Jill Biden i Yazmin Colón.
Finalmente djadumingu Jill Biden lo yega Costa Rica kaminda elo reuní ku Rodrigo Chaves i su kasa Lady Signe Zeikate.
International
Vladimir Putin a ordená pa: Ekspulsá diplomátikonan di Spaña, Fransia i Italia for di Mosku
MOSKU – Vladimir Putin den un akto di represaya a ordená pa laga ekspulsá tur diplomátikonan di Spaña, Fransia i Italia for di Mosku.
Ministerio di Relashonnan eksterior na Rusia a konfirmá ku un total di 27 diplomatiko di Spaña, 34 diplomatiko di Fransia i 24 diplomatiko Italia ta keda konsiderá komo personanan “Non Grata” na Rusia.
E diplomátikonan aki tin 48 ora pa bandoná teritorio di Rusia i ku presidente Vladimir Putin a manda buska tur
su diplomátikonan ku ta stashoná na Italia, Spaña i Fransia promé ku nan tambe keda konsiderá komo persona nan “Non Grata”.
Mario Draghi promé minister di Italia a kalifiká lokual Vladimir Putin ta hasiendo komo un akto hostil sin ningun fundamento.
Vladimir Putin ta un problema serio pa humanidat i ku awor ta buskando pa bai den ofensiva kontra tur e paisnan den Union Europeo ku no ta di akuerdo ku lokual e ta hasiendo.
Emmanuel Macron tambe a disidí ku si ta den e rumbo aki Vladimir Putin ta skohe pa bai elo no tin ningun problema pa kibra relashon diplomatiko i komersial bilateral ku Rusia.
Daily Nobo
Ban hasi una diferensia huntu pa Kanser di Mucha
Kòrsou falta basta rekurso di maneho pa sigui konstrui nos nashon
Amptenarnan ta ‘tip’ tokonan i pasa kobra despues
Aña pasá 170 hende a pèrde nan nan bida den laman Karibe
ReMa Uní ta bira más visibel den komunidat
‘’Hendenan di menos rekurso no ta baki di sushi’’
Modelonan di “Mature Model Management” dia 5 di yüni riba pasarela
Ruta di Karnaval
Konseho sabio di wes………. Laga e dos partidonan pone sèn huntu
Art for the Roses mas lat e aña aki
Trending
-
Lokal7 days ago
‘’Hendenan di menos rekurso no ta baki di sushi’’
-
Sosial7 days ago
Modelonan di “Mature Model Management” dia 5 di yüni riba pasarela
-
Sosial7 days ago
Ruta di Karnaval
-
Lokal7 days ago
Konseho sabio di wes………. Laga e dos partidonan pone sèn huntu
-
Sosial4 days ago
Art for the Roses mas lat e aña aki
-
Aruba4 days ago
MIKE EMAN: AVP DEN DI BARIO NOORD CU DIALOGO RIBA E BON COMUN !
-
International6 days ago
Senado merikano a konfirmá ku Jerome Powell lo sigi na kabes di Reserva Federal
-
Aruba6 days ago
Parlamentario di MEP Darlaine Erasmus: A renoba Cruyff Court Denzel Dumfries pa sigui inspira hoben haci deporte


text:
Aruba
Minister Chris Romero a tene reunion informativo cu grupo di taxista 70+
ORANJESTAD-Ultimamente hopi informacion incorecto ta circulando encuanto e maneho cu Minister Romero lo institui pa nos taxistanan. Pa e motibo aki e titular di e cartera di Transporte a dicidi cu, pa por comunica di un manera efectivo cu tur 450 taxista cu tin na Aruba, lo cuminsa cu un serie di reunion caminda lo dividi e taxistanan den grupo. Pa ta specifico, a reparti e taxistanan den grupo segun nan edad, y como tal a dicidi di cuminsa na esnan cu ta riba 70 aña. “Nos sa cu tin 450 taxista y no lo ta eficiente pa reuni cu nan tur na mes momento. Pa e motibo aki nos a escohe pa cuminsa na reuni cu e grupo di taxista 70+, dunando nan asina e respet y honor mereci pa nan añanan di servicio brinda den beneficio di nos pais”, Minister Romero a comenta.
This content is exclusive for members
Register or login to unlock this article
Aruba
MIKE EMAN: AVP DEN DI BARIO NOORD CU DIALOGO RIBA E BON COMUN !
Aruba
Durante e Vacation Rental Professionals Summit, Oficina di Turismo, A.T.A. a comparti diferente informacion relata na ‘vacation rentals’.
Aruba
POLITICA: E ARTE DI COMBERSA
Daily Nobo
Ban hasi una diferensia huntu pa Kanser di Mucha
Kòrsou falta basta rekurso di maneho pa sigui konstrui nos nashon
Amptenarnan ta ‘tip’ tokonan i pasa kobra despues
Aña pasá 170 hende a pèrde nan nan bida den laman Karibe
ReMa Uní ta bira más visibel den komunidat
‘’Hendenan di menos rekurso no ta baki di sushi’’
Modelonan di “Mature Model Management” dia 5 di yüni riba pasarela
Ruta di Karnaval
Konseho sabio di wes………. Laga e dos partidonan pone sèn huntu
Art for the Roses mas lat e aña aki
Trending
-
Lokal7 days ago
‘’Hendenan di menos rekurso no ta baki di sushi’’
-
Sosial7 days ago
Modelonan di “Mature Model Management” dia 5 di yüni riba pasarela
-
Sosial7 days ago
Ruta di Karnaval
-
Lokal7 days ago
Konseho sabio di wes………. Laga e dos partidonan pone sèn huntu
-
Sosial4 days ago
Art for the Roses mas lat e aña aki
-
Aruba4 days ago
MIKE EMAN: AVP DEN DI BARIO NOORD CU DIALOGO RIBA E BON COMUN !
-
International6 days ago
Senado merikano a konfirmá ku Jerome Powell lo sigi na kabes di Reserva Federal
-
Aruba6 days ago
Parlamentario di MEP Darlaine Erasmus: A renoba Cruyff Court Denzel Dumfries pa sigui inspira hoben haci deporte


text:
Aksidente
Aksidente
Oranjestad Aruba: Alrededor di 6.30 riba djasabra mainta un dama a aksidentá ku su vehikulo.
Pa motibunan deskonosí un dama, ku tabata manehá un SUV Chevrolet, a pèrdè kòntròl riba su stür den un bògt. El a bai dal ku e vehikulo kontra di un pipa, seguidamente e vehikulo a bòlti i bai resultá bèk riba tur kuater wil.
Daño material ta konsiderabel komo ku e vehikulo a keda total loss.
E dama a keda transportá ku Ambulans pa Hospital komo ku e tabata keha di dolor den su garganta i lomba, pa e por risibí tratamentu mediko.


text:
Camara di Comercio lo organisa dos debate electoral pa pueblo ta mas consciente
Den cuadro di eleccion di luna di september venidero, Camara di Comercio y Industria di Aruba (KvK) lo organisa dos debate electoral. E fecha...
Marisol Lopez – Tromp ta presenta su mes riba partido POR finalmente
Pa algun siman tabata tin basta rumor riba futuro politico di Marisol Lopez – Tromp. Tabata durante e di dos conferencia di prensa yama e...
Marisol Lopez Tromp ta join partido POR
Pa awe mainta 10or lo tin un conferencia di prensa na Cayena Mall unda lo anuncia cu e actual Parlamentario independiente, sra. Marisol Lopez...
Otmar Oduber ta bolbe coregi Minister Dowers
Otmar Oduber di E Forsa Nobo (POR) ta haya su mes forsa pa coregi Minister Dowers un biaha mas. Esaki el a haci cu...
Andin Bikker: “Ami no ta kere cu Alonso Tromp tin un caso”
Cuminsamento di siman Camara di Comercio a manda un carta pa Alonso Tromp caminda basicamente a nenga di inscribi su peticion pa cambio di...
KvK ta prefera pa hues tuma decision den caso PDR
Segun secretario di e Partido Democracia Real (PDR) Lisette Gomes, Camara di Comercio (KVK) a dicidi cu ta laga na hues pa dicidi si por...
Situacion PDR: Hopi chens cu lo mester regla den sala di corte
E grupo cu ta bisa di tin e autoridad pa bira e siguiente directiva di Partido Democracia Real (PDR) a haci un peticion pa esaki...
Retiro Stephen Daal di partido POR no ta oficial
Riba pagina social Facebook ta circulando un rumor cu empresario Stephen Daal lo a retira su mes for di directiva di partido Pueblo Orguyoso...
PDR: 1 partido 2 bestuur
ORANJESTAD - Pa exactamente 3'or di atardi, e grupo cu ta bisa di tin e autoridad pa bira e sigiente bestuur nobo di Partido...
Alonso Tromp presidente nobo di PDR
ORANJESTAD - Aunke cu lider di partido PDR Andin Bikker a yama e reunion ilegal, esaki a sigui y cu un sorpresa: e miembronan a...


text:
Resultadonan di Beisbòl Profeshonal Hapones Nippon ayera:
- Tokyo Yakult Swallows a pèrdè di Hiroshima Toyo Carp ku skor di 7-4
Wladimir Balentien a hunga right field den e partido aki i a konektá tres hit den kuater turno na bate ku dos kareda empuha. Wladimir a konektá su promé honron di temporada den di nuebe entrada ku un koredó na base. Wladimir tin un promedio aktual di .417
- Rakuten Golden Eagles a pèrdè di Orix Buffaloes ku skor di 4-2
Andruw Jones tabata batido designa den e partido aki i no a konektá hit den kuater turno na bate ku un kareda empuha. Andruw tin un promedio aktual di .154
Resultadonan di Beisbòl Liga Grandi ayera:
- Los Angeles Dodgers a derota San Diego Padres ku skor di 3-2
Yasiel Puig su honron di dos kareda den promé entrada a yuda Dodgers ku e viktoria. Kenley Jansen a picha e di nuebe entrada pa e ekipo di Los Angeles Dodgers. Den e entrada aki Jansen a permití dos hit, un base por bola i poncha dos pa su di dos wega salba di temporada. Kenley tin un efektividat di 3.86
- Colorado Rockies a pèrdè di Miami Marlins ku skor di 4-3
- New York Yankees a pèrdè di Houston Astros ku skor di 6-2
CC Sabathia ku e derota despues di permití seis kareda den e promé dos entradanan. Yankees a konektá solamente dos hit den seis ining i dos tèrsio kontra Scott Feldman
- Toronto Blue Jays a derota Tampa Bay Rays ku skor di 4-2
- Philadelphia Phillies a pèrdè di Texas Rangers ku skor di 3-2
Adrian Beltre a konektá hit empuhador den bòm di nuebe entrada pa laga e ekipo di Phillies den tereno
- Atlanta Braves a derota Milwaukee Brewers ku skor di 5-2
Jason Heyward a konektá un honron den e partido aki, miéntras ku Freddie Freeman a konektá dos honron. Andrelton Simmons a hunga shortstop i no a konektá hit den dos turno na bate, ku un base por bola i un kareda empuha
- San Francisco Giants a pèrdè di Arizona Diamondbacks ku skor di 5-4
- Cleveland Indians kontra Oakland Athletics a keda postpone
- Seattle Mariners a derota Los Angeles Angels ku skor di 8-3
Partidónan di Liga Grandi pa awe:
- Kansas City Royals kontra Detroit Tigers
- Atlanta Braves kontra Milwaukee Brewers
- Minnesota Twins kontra Chicago White Sox
- Cleveland Indians kontra Oakland Athletics promé partido
- Cleveland Indians kontra Oakland Athletics di dos partido
- Boston Red Sox kontra Baltimore Orioles
- Chicago Cubs kontra Pittsburgh Pirates
- Colorado Rockies kontra Miami Marlins
- St. Louis Cardinals kontra Cincinnati Reds
- Toronto Blue Jays kontra Tampa Bay Rays
- Washington Nationals kontra New York Mets
- Philadelphia Phillies kontra Texas Rangers
- New York Yankees kontra Houston Astros
- San Francisco Giants kontra Arizona Diamondbacks
- Seattle Mariners kontra Los Angeles Angels
- Los Angeles Dodgers kontra San Diego Padres
Breve:
- E relevista di Los Angeles Dodgers, Brian Wilson lo subi lista di hungadó leshoná. E pelotero tin un iritashon na su nèrvio di su kokoti drechi, e mesun kokoti ku e picher mester a opera na dos okashon den pasado. Tambe e ekipo a anunsiá ku nan picher habridó, Clayton Kershaw lo pèrdè por lo mínimo un luna di e temporada ku leshon na brasa. E manager di Dodgers, Don Mattingly a duna di konosé tambe ku tur kos ta mustra ku djabièrnè nan lo añadí outfielder Matt Kemp na nan roster di Liga Grandi.
- Segun e ekipo di Toronto Blue Jays, shortstop Jose Reyes lo pèrdè sigur e próksimo dos simannan di temporada. Reyes mester a bandoná e partido di djaluna kontra Tampa Bay Rays despues di leshoná su hamstring. Segun Reyes, e MRI ku e la hasi no a mustra daño na e múskulo. Solamente e mester di sosegá i e lo ta kla pa hunga atrobe, Reyes a bisa.


text:
The content originally appeared on: Diario
Prijs mundial di gasoline ta worde determina pa tarifa di crudo
ORANJESTAD (AAN): Den e ultimo lunanan nos por a wak e prijs di gasoline subi cu aumentonan gigantesco y esaki ta debi na e aumento constante di e prijs di e bari di petroleo riba mercado mundial. Esaki na su turno ta haci e gasto di transporte en general subi substancialmente y asina ta provoca un aumento di gasto di produccion y producto den fabricanan.
Niun hende ta gusta esaki y hopi hende ta keha mundialmente, sinembargo nos ta compronde cu gobiernonan no por controla esaki. Specialmente pasobra hopi pais a haya sla economico fuerte pa dos aña di e pandemia y ainda ta recuperando. Esaki ta conta pa Aruba tambe.
Como pais no tin espacio pa absorbe nada mas pasobra nos economia y debenan ta hopi grandi. Mi kier a pinta e panorama aki pasobra e ta esencial pa cada ciudadano compronde nos realidad y con nos a yega akinan y pakico e situacion ta asina delicado.
AVP su gobernacion a laga nos pais endeuda cu mas di 80% di nos GDP. Esaki a provoca cu nos pais no tabata tin un “cusinchi” financiero, si pais Aruba a hay’e den un emergencia of calamidad. Mike Eman a bay laga un Aruba vulnerabel y endeuda atras.
Covid-19 a bin bati na nos porta. Pandemia a laga pais Aruba sin entrada pa basta luna, obligando gobierno pa busca ayudo financiero na Hulanda fiando 1.2 Biyon Florin y impulsando nos na 115% di debe compara cu nos GDP. Den otro palabra, nos situacion di deuda a keda insostenibel.
E guera di Rusia y Ukraina a manda prijs di petroleo masha halto. Aworaki e ta na $120 pa bari. Aña pasa ainda e tabata bao di $75 pa bari.
Prijs di flete y produccion di producto a worde afecta. Alimentonan a subi.
Prijs di gasoline na Hulanda ta na 5 Florin pa liter, Prijs na Merca ta cerca di 2.43 Florin pa liter, cual normal mente ta entre $2-$3 pa gallon! Prijs na Alemania 3.80 Florin p/l, Israel 4.01 Florin p/l, Barbados 4.02 Florin p/l, Grecia 4,55 Florin p/l y asina nos por sigui.
E crisis aki cu Aruba ta confrontando no ta algo cu gobierno a scoge pe. E ta algo cu globalmente ta afectando tur pais y consecuentemente tur ciudadanonan. Gobierno a logra pa cuminsa restaura e 5% di salario cu empleadonan publico tabata contribui tur luna na nos economia di un forma solidario. Pa 2023 lo restaura e 12.6% completo manera a worde palabra. Nos ta conta cu den e reunion di Rijksminister Raad esaki lo worde confirma na final di Juni. Ta pa e motibo aki nos di fraccion di MEP ta sigui contribui e 25% na nos economia pa e empleadonan publico por haye back prome. Gobierno lo sigui reuni pa wak unda mas por trece alivio pa nos pueblo cu ta pasando den momentonan hopi dificil.


text:
Kralendijk- Riba djamars, 9 di mart, un patruya a tuma nota di un skuter ku tres hende riba dje, i tur tres sin hèlm bistí.
Polis a duna e shofùr òrdu pa para i a dun’e un but. A splik’e ku e komo shofùr ta responsabel pa e dos otronan ku tabata huntu kuné.
Polis ta rekordá ku bistimentu di hèlm ta obligá ora di ta kore riba un skuter òf bròmer. Esaki ta konta pa bo pasahero tambe.
Esnan ku no bisti hèlm bo por haña un but. Semper e hèlm mester pas esun ku tin esaki bistí i e mester ta bon mará.
- Biblioteka Nashonal Aruba ta organisá aktividatnan den fakansi grandi
- Kontrolaria General: gobièrnu i parlamentu no ta reakshoná riba petishonnan pa kòntròl ku nan mes a pidi
- Causeway Bridge na Sint Maarten tin problema pa sera bèk
- Kolegio ehekutivo i PDB tur dos lo konta tokante na biaha pa Hulanda riba djarason
- E aña aki atrobe hopi alumno a slag na SGB


text:
Lokal
Mester mantené Kòrsou komo zona di pas
WILLEMSTAD – Trabòu pa Kòrsou TPK a tuma nota di ku armada hulandes lo ke operá ún ‘drone’ modèl “reaper” den teritorio di Kòrsou. TPK kier enfatisá ku nos no ta kontra di kontròl ni inovashon, pero mester mantené Kòrsou komo zona di pas i mester tin mas kontròl riba armada hulandes komo ku aki no ta Hulanda kaminda nan por hasi i deshasí manera nan kier!
Nos kier sa di minister presidente, bou di kua regla, lei o ordenansa armada hulandes ta operá aki na Kòrsou. Un ‘drone’ di e magnitut aki ta trese hopi tenshon den e área mirando ku e ‘drone’ aki ta un arma militar sumamente peligroso. Nos tur ta kòrda e kaso di “AVA Air”. Tur aerolinea mester di sierto pèrmit (komersial o di kargo) pa por operá. Den kuadro di e ‘drone’ nan aki, tur permit ta regla? Korda kiko a pasa na kampo Dovale na Wacawa kaminda a konstrui sin permit. Esaki pues ta lanta pregunta pa minister di VVRP, esta si e ‘drone’ aki tin tur dokumentashon i pèrmit pa por operá den nos teritorio. Nos tin leinan den kuadro di “drone no fly zone”.
Den media a bisa ku e ‘drone’ lo bin yuda ku kontròl pa lokual ta nos kostanan i detekshon di kriminalidat. TPK kier sa si lo tin di paga e servisionan aki anto di unda e fondonan aki lo bai sali, mirando ku servisio di e ‘drone’ aki ta algu sumamente kostoso. Otro pregunta, CFT a duna konseho riba esaki si resultá ku tin gastu pa pais?
Tambe TPK kier sa kon sigur hinter e operashon di e ‘drone’ aki ta, mirando ku e ‘drone’ por wòrdu dirigí for di distansia, por ehèmpel for di Hulanda. TPK ta di opinion ku no tin mester di un ‘drone’ di e magnitut aki pa kontrolá i/o detekshon. I tambe ku mester bini ku un struktura poko mas rígido pa armada hulandes, komo ku ta parse ku armada hulandes ta hasi manera Kòrsou ta di nan anto ku no tin ku duna kuenta i rason na ni gobièrnu ni parlamento di Kòrsou.
Tweede Kamer ta pendiente pa vota riba un moshon di Peter Valstar (VVD) relashoná ku ‘drone’ nan ku ta harmá. VVD ta forma un mayoria ku partidonan CDA i CU ku ta den koalishon.
Pa mas informashon por tuma kontakto ku sekretario di Trabou Pa Kòrsou TPK, sr. Jonathan Symor na 528-0058.
Lokal
‘’Awor ora bo studia bo ta bira persona non-grata !’’
Jamil Lasten: No ta bèrdat ku direktornan ta sinbèrguensa i ladron..
WILLEMSTAD – Te ku awe a krea un persepshon ku ta biba eifo i ku a presenta na Hulanda, ku no ta kuadra ku realidat, relashoná ku altura dje salario di direktornan di N.v. nan di gobièrnu. Enbes ku e persepshon aki a boltu, por ripara ku e ta birando pio. Jamil Lasten, direktor di Curiol a bisa awe mainta den parlamento: ‘’E persepshon ku ta biba tur kaminda, ta ku ta gastamentu di plaka tin den e N.v. nan di gobièrnu. Ku e direktornan ta gana bòshi di plaka, nan ta un sèt di sinberguensa i ladron’’. Segun Jamil Lasten, ultimamente ta hasta pone gruponan kontra di otro i bisa ku ta pasobra e direktornan ta stroba, un kantidat di hende no por haña alivio.
E persepshon robes aki ta e base di e lei di maksimisashon, segun Lasten, ta pesei e direktornan a bai duna Parlamento e presentashon awe. ‘’Nos tei awe ku un sentimentu miksto ku di un banda ta hopi ferfelu ku a yega asina leu, ku mester diskuti un tema manera esaki.
Pero di e otro un banda nos ta hopi orguyoso ku nos sistema ta funshoná’’. E direktor di N.v. nan ta agradesido ku Parlamento a Brinda nan e oportunida aki pa duna informashon riba e topiko.
Nan a traha un positon paper ku nan a manda pa minister i parlamento. Nan a prepara un presentashon basá riba e position paper ku ela traha.
Den su presentashon, Jamil Lasten a trese su propio historia dilanti, kon komo un mucha di famia humilde a studia i traha duru pa hasi su karera. Lasten ta menshoná ku mester konekta su historia ku e realidat aktual ku nos ta bibando awendia. Kaminda un grupo a krea un persepshon robes di un persona of di un grupo di persona.
Jamil Lasten i su otro koleganan profeshonal ta eksperensia tur dia ku ta saka mentira , bisa ku e ta gana 80 mil florin pa luna, lastre tur manera . ‘’Mi salario i mi sa ku e ta konta pa mayoria dje direktornan di N.v. di gobièrnu, kende ta bati i zundra nan, ta kumpli ku e asina yamá ‘’ Jardim-norm’’, di e eks kabinete Rhuggenaath,. A pasa e norma aki na 2016, pero nunka no a publiké.
E loke ku ta pasando aki ta muchu mas leu ku un simpel maksimalisashon di salario. E ta algu ku parlamento mester tene kuenta kune, tambe pa e hopi profeshonalnan ku ta studia hopi aña i traha duru pa yega kaminda ku nan.
E profeshonalnan ta di akuerdo pa introdusí un lei di maksimalisashon di salario, pero e mester tuma luga na un manera transparente i hustu. Manera a hinka e lei den otro aworaki, e no ta hustu, Jamil Lasten a bisa. E ta un lei diskriminatorio i ta laga sierto gruponan afo i banda di esei e no ta basá riba un kalkulashon korekto.
Lokal
Komishon húridiko lo investigá asuntu 27 ora di trabou pa dosentenan
WILLEMSTAD – Minister di ensenansa, Sithree van Heydoorn a priminti sindikato DOEN ku e intenshon ta pa lanta un komishon di posishon hurídiko ku lo konsistí di representante di e 3 sindikatonan den enseñansa, direktivanan di skol i ministerio di enseñansa.
Un kolaboradó di ministerio di enseñansa lo enkabesá/presidí e komishon. E komishon ainda no ta instalá. Den e komishon di posishon hurídiko akí lo mester trata e.o. e asuntu di 27 ora di trabou.
Sindiakto DOEN a indiká na minister ku previo na esaki DOEN ta rekomendá pa implementá e asina yamá garantie-uren beleid. Esaki mester yuda evitá ku ta paga trahadó den enseñansa avansá abase di ora i sigur si nan no yega 27 of 32 ora. Den su promé reunion general pa aña eskolar nobo , DOEN lo amplia riba e proposishon akí.
Resientemente Sindikato DOEN a reuni ku minister van Heydoorn, kaminda e sindikato a probechá di e oportunidat pa trata e tópikonan ku pa años ta pendiente sin ku te ku awe ainda algu konkreto a keda realisá, manera:
– 27 ora pa enseñansa avansá kompletu
– e loke pa mas ku 15 aña debe trahadó den enseñansa; esta dosente A pa B i B pa C
– adaptashon di V&V-stelsel
Tambe a trata algun tópiko aktual, manera:
– Rapòrt riba Huisvesting
– maneho ‘Long Covid’
– niet toereikende uren
*Dosente A pa B i B pa C!*
Riba promoshon di dosente A pa B i B pa C minister tabata hopi kòrtiku. Minister a bisa ku e no por bisa nada ainda riba esaki.
E intenshonnan t’ei pero ainda nada konkreto.
*27 ora i V&V-stelsel*
Relashoná ku V&V tambe e intenshon ta pa lanta un komishon den kua direktivanan di skol lo ta aden i ora yega na un draft lo trata esaki ku e 3 sindikatonan den enseñansa.
*Intenshon só no ta sufisiente!*
DOEN a bisa minister ku aparentemente e bon intenshonnan ku e tin so no ta sufisiente.
A pasa un aña ku nos tin gobièrnu i pues minister di enseñansa nobo pero nada konkreto no a sosodé den enseñansa.
Lokal
Un dje pistoleronan ku a mata Peter de Vries detené na Kòrsou
WILLEMSTAD . Di akuerdo ku vershonnan polisial ofisial ku a sirkula e fin di siman aki na Ulanda, dos dje kómplisenan ku a partisipa filmando e asesinato dje famoso periodista polisial Ulandes Peter R. de Vries, a keda arestá na Spaña i Kòrsou.
Polis a arestá e dos sospechosonan di 26 i 27 aña kendenan dia 6 di yuli tabata den Lange Leidsedwarsstraat direktamente den e kaya posiblemente filmando nan akto kriminal ku nan a distribui mesora.
E impakto riba opinion publiko tabata dramatiko.
E intenshon ta pa manda nan Ulanda mas rapido posibel.
Ta trata di e 4 i di 5 sospechoso ku polis a aresta pe asesinato riba De Vries kende tabata persona di konfiansa di testigu di korona Nabil B.
Dos korant Ulandes a konfirma e vershon ku otro sospechoso ku yama Krystian M. di 27 aña ta e terser sospechoso a keda arestá pa su komplisidat ne asesinato.
E ta esun ku tabata dirigi e sikarionan via un telefon Google Pixel-smartphone. Polis a haña e telefon den un Renault Kadjar den kual polis a arestá e pistolero Delano G. di 22 aña i e shofur Kamil E. (36) 45 minut despues dje atentado banda di Leidschendam.
FILMA INTENSHONALMENTE
Den sirkulo di servisionan si investigashon speshal nan tabatin e sospechoso fuerte ku a filma asesinato pa kouisa un shock grandi den sosiedat Ulandes.
De Vries a muri dia 15 di yuli sin rekuperá su tinu pero Ministerio Publiko no ta slèk ni un palabra.
FAMIA
DI DE VRIES
E yu homber di de Vries, Royce, ta kontentu ku manera e investigashon ta baiendo.
E ta kontentu ku tur kos ta mustra ku polis ta sinta intensamente riba e kaso pa resolvé mas pronto posibel.
Daily Nobo
‘’Awor ora bo studia bo ta bira persona non-grata !’’
Komishon húridiko lo investigá asuntu 27 ora di trabou pa dosentenan
Un dje pistoleronan ku a mata Peter de Vries detené na Kòrsou
Parokia di Westpunt a inougurá su bandera durante di selebrashon di fiesta Patronal
“Imagine Rotary” ta e tema pa direktiva nobo di Rotary Club Willemstad
Gibi Bacilio na konferensia di mesa rondó na Hulanda: Awor sí Hulanda mester pidi pordon honesto Pa daño hasi durante eksklabitut…
Tur kaminda tin skarsedat di personal: Na unda tur trahadó di Hulanda a keda ?
Alumnonan di Skol Sint Antonius a traha modelo di lanthùisnan
Tin indikashon fuerte: Hulanda ainda lo no ta pidi despensa pa su pasado di esklabitut
Barcelona no ta entrega: Bayern ta pidi 60.000.000 pa “Lewa”…
Trending
-
Lokal5 days ago
Gibi Bacilio na konferensia di mesa rondó na Hulanda: Awor sí Hulanda mester pidi pordon honesto Pa daño hasi durante eksklabitut…
-
Lokal5 days ago
Tur kaminda tin skarsedat di personal: Na unda tur trahadó di Hulanda a keda ?
-
Lokal1 day ago
Alumnonan di Skol Sint Antonius a traha modelo di lanthùisnan
-
Lokal5 days ago
Tin indikashon fuerte: Hulanda ainda lo no ta pidi despensa pa su pasado di esklabitut
-
Deporte5 days ago
Barcelona no ta entrega: Bayern ta pidi 60.000.000 pa “Lewa”…
-
Deporte5 days ago
Segun hendenan ku ta na altura: Yankees lo hasi Judge pelotero miho pagá… No kontrakt largu si…
-
Deporte4 days ago
Segun rumornan persistente: Feyenoord Ke Trese Tahith Chong…
-
International5 days ago
Putin a atvertí ku lo bai tin un di tres Gera Mundial si nan ataka Crimea


text:
Den cuadro di celebracion di nos dia di Himno y Bandera Fundacion Chico Harms a organisa dos dia di encuentro deportivo cu competencia di diferente wega popular. Diabierna tabatin competencia di volleyball y domino. Diasabra tabata clausura cu un interesante partido di softball riba tereno di Centro Deportivo Luciano Wever entre ekipo di Brazil Pariba vs Brazil Pabou. E idea ta pa organisa mas tipo di weganan asina un biaha pa luna no solamente entre ekiponan pariba di brug pero Aruba completo. E meta ta pa crea un e laso no solamente pa deporte pero entre deportistanan caminda nan por socialisa cu otro y pasa rato agradabel. Segun Parlamentario Molina deporte no ta solamente pa pasa un momento ameno of pa salud pero deporte tin un rol hopi mas importante e vehiculo social pa hende sera amistad, uni cu otro y asina yuda y/of cuida otro.
Fundacion Chico Harms ta un organisacion cu tin como meta pa engradece folklore y cultura Arubano cu actividadnan cu ta wordo desaroya y guia pe boluntarionan. E fundacion kier educa, inspira, entretene y empodera nos comunidad. Banda di organisa encuentronan deportivo e fundacion ta forma parti di e organisacion cu ta encarga cu Parada Cultural di ‘Dia di Brazil’. Molina tabatin oportunidad di papia cu e directiva di Fundacion Chico Harms unda nan a expresa nan preocupacion y ideanan pa engrandece deporte no solamente pariba di brug pero na Aruba en general. Na final di e anochi ameno Parlamentario Molina den nomber di Minister di Deporte Endy Croes y Ministerio di Deporte a haci entrega di dos reconocemento n’e ekiponan cu a participa den e torneo. Alabes Molina ta felicita Fundacion Chico Harms y boluntarionan pa nan bunita iniciativa y alabes pa engradece cultura di Aruba. Masha pabien na tur cu a participa y haci un evento uno exitoso!


text:
Diadomingo madruga a drenta informe di un accidente na e rotonde na Boegoeroei, mesora a dirigi un patruya na e sitio. Na yegada di e patruya a bin compronde cu aki ta trata di un accidente unda cu pa falta di bon illuminacion e chauffeur di e Hyundai Getz no a ripara cu e tabata yegando e rotonde y a subi esaki dal na e acera y keda pega eynan. Afortunadamente ningun hende a resulta herida.
0 thoughts on “Atrobe e mal illuminacion na e rotonde di Boegoeroei a pone cu otro auto a subi esaki!”
-
Hopi tipico… nunca ta e fout di chauffeurnan.. semper ta culpa otro cosnan…
Shonnan, ki dia Hende ta tuma nan mesun responsibilidad??
Grow up… burachi e tbt, of riba su cell, kizas su velocidad tbt hopi? Come on!!!!


text:
Kico un Curso di Bijbel Ta Encera?
Testigonan di Jehova ta ofrece un curso di Bijbel cu ta contesta varios pregunta, manera:
Ken Dios ta?
Dios ta realmente interesa den mi?
Con mi por ta un mihor esposo of esposa?
Con mi por haya felicidad den bida?
Akibou bo ta haya contesta riba pregunta cu hopi hende sa haci tocante nos cursonan di Bijbel.
Con boso ta duna un curso di Bijbel? Nos ta trata un topico manera “Dios” of “matrimonio” y analisa e diferente textonan di Bijbel cu tin di haber cu e topico. Ora nos compara e textonan aki cu otro, nos por mira kico Bijbel den su totalidad ta siña riba e topico aki, y di e manera ey nos ta laga Bijbel splica su mes.
Nos ta uza e buki Kico Bijbel Ta Siña Realmente? durante e curso di Bijbel. E buki aki ta splica na un manera cla y comprendibel kico Bijbel ta siña tocante topiconan manera Dios, Hesus y nos futuro.
Cuanto un curso di Bijbel ta costa? E curso ta gratis, y nos no ta cobra pa e bukinan.
Cuanto tempo un les ta dura? Hopi hende ta dedica mas of menos un ora pa siman pa studia Bijbel cu nos. Pero nos ta flexibel, y nos ta adapta nos mes na bo circunstancia.
Kico ta pasa ora mi pidi un curso di Bijbel? Un testigo di Jehova lo bishita bo riba un dia y na un ora cu bo ta prefera pa mustra bo den un par di minuut con un curso di Bijbel ta bay. Y si bo gusta, bo por cuminsa e curso.
Si mi acepta un curso di Bijbel, esey kiermen cu mi tin cu bira un testigo di Jehova? No. Testigonan di Jehova ta gusta siña otro hende tocante Bijbel, pero nos no ta forsa ningun hende pa bira un miembro di nos religion. Mas bien, na un manera respetuoso nos ta splica hende kico Bijbel ta siña, y nos ta consciente cu tur hende tin derecho pa dicidi pa su mes den kico e kier kere.—1 Pedro 3:15.


text:
Detenshon pa soborno.
KOMUNIKADO DI PRENSA 299 /2022
12 yüni 2022
Detenshon pa soborno.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Relashoná ku un kaso ku e Tim di Atrako ta investigando, djabièrnè dia 10 di yuni 2022, a
hasi un detenshon.
Alrededor di 15.00’or personal di reshèrshi di e Tim di Atrako a detené e hòmber
sospechoso E.G.B. di 59 aña di edat nase na Kòrsou pa soborno.
E detenshon a tuma lugá na warda di polis na Barber.
A presentá e sospechoso dilanti di un fiskal ouksiliar ku a ordená su enkarselamentu
pendiente di mas investigashon.


text:
ORANJESTAD – Dialuna mainta, Minister di Finanzas, Angel Bermudez a entrega concepto di e cuenta anual 2016 na Contraloria General. Segun e mandatario a base di lo cual a keda entrega ta mustra cu a logra mantene e deficit na 1.7% cu ta bou di e standard rekeri pa e ley di supervision Laft.
Segun splicacion di e mandatario, pa aña 2016 e standard di e deficit tabata registra na 2%, y un bes mas ta logra keda bou di e cifra stipula. “Nos a entrega nos splicacion di con e presupuesto 2016 a wordo ehecuta y awor nos lo laga nos contraloria general haci su evaluacion di e cuenta anual aki y dentro di algun luna nos lo ricibi nan rapport cu observacion”, asina Minister Bermudez a indica.
Den e transcurso di e proximo 8 pa 10 siman contraloria general lo haci nan evaluacion y investigacion riba e rapport aki y consecuentemente lo entrega un reportahe final cu nan observacionnan. “Mi ta spera cu pa ora Parlamento bin bek di recess, nos por entrega e cuenta anual un biaha mas na tempo, manera ley stipula y cera henter e procedura di presupuesto di 2016 cu aprobacion di nos cuenta anual den Parlamento prome cu fin di aña,” e mandatario a expresa.


text:
Un dia manera awe, prome di juni, na aña 1986 Cecilito Lopes a cuminsa labora na Radio Antiliana 1270. “Tabata añanan di hopi experiencia den tur sentido” Te cu awe 35 aña despues e ta sigui den radio difusion hunto cu su fiel oyentenan na radio Top FM 95.1 for di 2.30 merdia pa 5’or atardi.
“Sigur pami den mi 35 añanan di experencia tabata retonan hopi duro cu awe mi ta sintimi asina orguyoso cu mi a surpasa tur e minpuntnan y a bira pluspunten grandi pa mi y mi famia.”
“Masha danki na mi Dios Tata Todopoderoso y na tur mi famia y oyentenan, comerciantenan cu semper a kere den mi bon programacion y specialmente na famia Croes cu semper a sa di apoya mi trabou di tempo cu mi a cuminsa te cu awe cu mi ta formando parti di empresanan Croes. Hopi danki.
Aruba danki tur cu a conoce mi danki sin boso nan apoyo awe lo mi no a celebra mi 35 aña den e mundo di Radio Difusion. Masha masha danki di curason.”


text:
ORANJESTAD, Aruba – 03 di december 2021
Pa ser exacto 10 di september 2021 e compania Biontech/Pfizer productor di e vacuna Comirnaty (conoci como vacuna di Pfizer) a informa cu e 'shelf- life' di e frasconan di vacuna di Pfizer cu ta conserva entre -90°C y -60°C a wordo extendi cu 3 luna mas. Esaki ta significa cu e vacunanan cu a wordo produci pero no a wordo habri ainda y cu ta diepvriez bou di dicho temperatura no a vence of caduca segun e fecha indica anteriormente riba e label, pero cu e 'expiration date' ta extende cu 3 luna mas.
DVG na e momento aki tin vacuna cu segun prome indicacion lo mester a vence of caduca na november 2021, pero manera a wordo indica pa Biontech/Pfizer e 'shelf- life' di e vacunanan a wordo extendi pa cual motibo DVG tin e autorisacion pa sigui uza e 'batch' di vacunanan bou lot nr FF2834 pa 3 luna mas te cu 28 di februari 2022.
Na cuidadanonan cu recientemente a vacuna y a tuma nota cu nan label di vacunacion ricibi riba nan carchi di vacunacion ta indica un 'expiration date' cu a pasa caba. DVG pa medio di e comunicado aki ta trece aclariacion riba e topico di 'expiration date' y alavez informa esnan cu den e dianan aki lo bay ricibi vacuna cu nan por ta trankilo. No ta asina cu nan a vacuna pornada ni tampoco cu e vacuna ricibi no ta duna proteccion suficiente y mucho menos haci e persona malo.
Den e dianan cu ta sigui DVG lo ta ricibiendo e labelnan cu e 'expiration date' nobo y lo informa tur persona cu a ricibi vacuna for di e batch cu lot nr FF2834 pa pasa DVG pa ricibi e label cu ‘expiration date’ nobo riba nan carchi di vacunacion.


text:
Un wela a bati alarma na polis pa su nieto di diesocho aña cu supuestamente a falt’e respet den cas. Ta den Boliviastraat, alrededor di di 7:00 pm ora cu polis a presenta pa interveni den un problema entre un nieto cu su wela.
Nan tabatin un discusion relaciona cu un persona cu a fayece un aña pasa. Ta e hoben su mama cu a fayece aña pasa y e wela a trece Aruba pa e por tin un miho biba aki na Aruba. E hoben a nace na Colombia, for di e ciudad di Cali. Cos a bay for di man cu menasa serio.
E wela ta sinti cu e nieto no ta respet’e, el a trece Aruba p’asina e bay scol aki y tin un miho bida compara cu na Colombia. E hoben di otro banda a conta cu e wela a agredie durante e discusion. No tin cu laga afo cu e hoben tabatin un actitud fuerte, hasta dilanti e polisnan. Pa awo, e hoben a bay drumi na un cas di un amigo, polis a papia serio cu ne y motiv’e pa e reflexiona riba su actonan.


text:
Diabierna atardi alrededor di 5:00 pm a sosode un accidente n’e crusada di Hospitalstraat cu Van Leeuwenhoekstraat. Ta entre un Hyundai color shinishi, un Kia Picanto y un Toyota Yaris. Falt’i preferencia ta e motibo principal di e accidente aki.
Un persona a resulta levemente herida den e accidente aki, pa cual ambulance a presenta pa brind’e atencion medico. Na final tabata necesario pa transporta e victima pa hospital p’e ricibi atencion medico avansa. Polis di trafico a documenta e accidente aki pa djey kita e autonan for di caminda pa trafico sigui normal.


text:
Diaranzon mainta a drenta informe dibun caso di atraco na un adres na Seroe Blanco, mesora a avisa atraco team y un investigacion profundo a inicia relaciona cu e atraco cu lo a tuma luga na un cas na Seroe Blanco diamars den oranan di anochi.
E atraco aki a tuma luga na un compleho di apartamento den oranan di anochi. Algun atracadornan arma a drenta un apartamento y a mara e habitantenan. Despues a cuminsa listra den e apartamento pa placa y a bay cu tur loke nan a haya, y loke ta di balor.
Algun rato despues cu e atracadonan a bandona e sitio, e habitantenan a logra los. Sinembargo no a bati alarma sino te den oranan di mainta. Tanto patruya como Recherche a acudi na e sitio alrededor di 11’or di mainta.
Ta un famia so ta biba den e apartamento y mucho detaye no ta conoci. Pero polisnan a cuminsa busca tur sorto evidencia, a controla camaranan den bisindario of materialnan cu e atracadonan por a laga atras.
Te ainda no tin informe di tur kico e ladronnan aki a bay cun’e, ni con nan a yega y bay for di e sitio. E ta bay tuma autoridadnan un poco tempo mirando cu a tarda pa haci e denuncia.
Famia atraca y mara den oranan di anochi y ta yama polis prome cu merdia
Diaranzon mainta a drenta informe dibun caso di atraco na un adres na Seroe Blanco, mesora a avisa atraco team y un investigacion profundo a inicia relaciona cu e atraco cu lo a tuma luga na un cas na Seroe Blanco diamars den oranan di anochi.


text:
E siman aki famia Ling a haci entrega di nan buki, titula ‘Ling Legacy: A Journey of Family, Food and One Happy island’. Biblioteca a haya 3 ehemplar, pa su Dept. Arubiana, biblioteca publico na Playa y tambe uno pa biblioteca na San Nicolas. Famia Ling a bishita Dept. Arubiana pa haci un entrega personal. Riba potret ta wak nan hunto cu coleganan di Dept. Arubiana, hefe di Dept. Arubiana, sra. Des Croes y directora di BNA, sra. Astrid Britten.
E buki ta un bunita presentacion di famia Ling y nan historia, trabou, famia y nan bida. Tambe un tiki di historia di China como tambe Aruba. Famia Ling ta yama e buki ‘A labor of love’ den prologo. E produccion ta rico na material visual y ta bay bek 4 generacion. Tambe tin un capitulo riba tur e empleadonan cu a traha na supermercado Ling & Sons.
E idea pa compilia tur material y skirbi un buki di famia tabata di Sra. Ingrid Ling, casa di Clifton Ling pero despues esaki a bira un proyecto di famia y a desaroya den un publicacion pa mas hende por disfruta di dje.
Famia Ling na 2016 a lanta ‘The Jordan Ling Foundation’. E meta principal di JLF ta pa yuda mas tanto posibel promove cuido di personanan cu ta sufri di Salud mental na Aruba como tambe duna mas informacion di salud mental. E buki ta dedica ‘in loving memory’ na Jordan Ling y e fondonan recauda ta baypa e fundacion JLF. E bukinan lo ta obtenibel den librerianan local y tambe na e fundacion ya menciona. Miembronan di biblioteca por fia esaki pronto.


text: ORANJESTAD – Diahuebs mainta Minister Maduro di Cultura a bishita Centro di Actividad di Stichting Rancho pa conoce mas di nan plan pa conserva custumber y historia di Rancho. Sr. Clifford Rosa di Stichting Rancho a splica di e hardin urbano cu ta wordo traha y tambe ta invita comunidad pa bishita Marshe Rancho cu ta un mercado popular teni tur ultimo diahuebs di luna. E fundacion ta preparando tambe pa e celebracion di e 200 aniversario di Oranjestad. Na e Centro di Actividad tin presencia di Eco Living Aruba cu tin nan caha special pa abehanan produci miel den Centro di Oranjestad, aki e mandatario a wordo splica con e proceso ta bay pa produci miel. Na final di su bishita Sr. Rosa a entrega e mandatario un bunita cuadra di e botonan di piscado den Schoenerhaven.


text:
Minister Plasterk resientemente a risibí preguntanan den Parlamento hulandes tokante Isla. Bosman (VVD) ta prekupá pa Isla. E no ke pa Hulanda tin ku paga pa e pipa di gas di Venesuela pa Kòrsou, si esaki realisá. Plasterk ta di akuerdo ku e punto di bista akí di Bosman. Aki por lesa su kontestanan:
antwoordopvragenbosmangaspijpislavenezuela11oktober2016.
Chèns ku Bosman ta bai hasi preguntanan parlamentario tokante e impakto shushou di Isla, na unda ta violá derecho humano severamente, ta mes grandi ku gai ta bai pone webu. Ai nò, ta otro miembro parlamentario ta forma moketa pa esaki. Por ehèmpel van Laar (PvdA). Su preguntanan di dos siman pasá tokante seramentu di Juan Pablo vsbo pa motibu di holó stinki tambe a wòrdu kontestá pa Plasterk. Den e preguntanan parlamentario akí (Kamervragen ) van Laar ta mustra riba e moshon di 10 februari 2016 kaminda Parlamento hulandes a konstatá violashon di derecho humano i mal maneho (pasobra no ta mantené palabrashonnan) i kaminda a disidí ku e emishon mester a baha supstanshalmente denter di tres luna. No a logra hasi esaki, manera seramentu fòrsá di Juan Pablo Duarte vsbo a mustra. Van Laar a atmití esaki tambe den e debate parlamentario di siman pasá. Pa motibu di flohera Plasterk no ke reakshoná riba mayoria di pregunta di van Laar. Tokante mantenshon di e moshon Plasterk ta skirbi:
,,Manera mi a duna Parlamento hulandes di konosé kaba, ta ora Kòrsou ta pidi, – basá riba e moshon konserní – mi ministerio entre otro lo asistí Kòrsou pa inspektá e refineria, bou di responsabilidat di e outoridatnan di Kòrsou. Basá riba e inspekshon akí, nos lo por disidí kua medida na término kòrtiku por tuma pa baha e emishon di Isla. Sin resultado di inspekshon no ta posibel pa tuma medida dirigí. E asistensha ta relashoná konkretamente ku hürmentu di ekspertisia eksterno di refinashon. E prosedura di kontratashon nesesario pa esei, ku a tuma lugá segun regla formal di kontratashon di Kòrsou, a kaba di sera i mientrastantu ya a duna òrdu pa e trabounan formalmente.
Preparashon i planifikashon di e inspekshon ta tumando lugá. Denter di algun luna, e resultadonan lo ta konosí. Banda di esei, si nan ke, nos ta ofresé asistensha riba tereno di modernisashon di lei i regulashon.”
Gobièrnu di Kòrsou ya a pidi apoyo pa modernisá lei i regulashon? Nò. Mientrastantu nos tin ku warda resultado di inspekshon. Antó? Mantenshon? Te dia di awe, niun gobièrnu di Kòrsou no a hasi esei, meskos ku dos siman pasá. Outoridat a duna siudadano i empresario konseho pa sera bentana i porta; anto Isla por a sigui gruña manera semper; habitantenan bou di huma ya ta paga e preis máksimo pa desenio bieu. Nò, Plasterk ta preferá saka un bolada. Tin mester di algu mas fuerte, es desir art. 43 (insiso 2) di Statüt di Reino Hulandes, pa pèrkurá ku ta bai lanta un servisio ambiental outónomo ku ta bai mantené di bèrdat, ku ta bai obligá Isla di usa kombustibel mas limpi. Djis un medida na plaso korto ku no tin mester di inspekshon p’e, ku ta baha e molèster sin ku Isla tin ku sera porta, ai nò, Plasterk sa esei dia bieu kaba. Lesa su kontesta aki: antwoordopvragenvanlaar10oktober2016.


text:
THE BOTTOM- E ekipo di maneho di krisis na Saba (EBT), fin di siman pasá a sigui dos dia di treinen tokante Team Resource Managament, ku a wòrdu duná dor di entrenadora Erie Braakhekke.
Braakhekke ta e líder di Tim Operashonal na Hulanda tokante maneho di Corona i tambe dékano di e Akademia pa maneho di Krisis di instituto nashonal di siguridat físiko.
Durante e dos dianan, e team a siña kon pa traha huntu na un manera mas efias, e ròl di prosesonan humano den un tim i kon pa mehorá interakshon den e tim di krisis.
Teamwork
Trahamentu huntu den tim ta esencial pa opera den un ambiente di preshon hopi haltu, manera ta e kaso durante un krisis. E treinen ku EBT a sigui, ta forma parti di un kurso mas largu ku e tim ta sigui tur aña. Esaki ta nesesario pa e tim semper ta bon prepará pa ora e isla tin ku dil ku kalke krisis.


text:
Project Team Drugspanden ta un team cu a wordo lanta pa entre otro pa investiga bendemento di droga for di un percela y ariba caya.
En conexion cu un investigacion andando Project Team Drugspanden a haci entrada hudicial na un cas na Weg Rooi Hundo.
Aki a detene un hende homber di inicialnan:
J.O.W. naci na Aruba di 36 aña pa bendemento di droga for di e percela menciona.
Durante razzia a confisca un cantidad di droga entre otro cocaina y piedra (Base).
Pa Cuerpo Policial por resolve mas caso cooperacion y informacion di pueblo di Aruba ta hopi importante, pesey nos ta pidi si bo tin cualkier informacion yama nos tiplijn di Polis cu ta: 11141. Nos ta garantisa cu bo ta keda anonimo pa bendemento di droga.


text:
Den nos cura, dilanti cada klas tin un baki di mata. Tambe tin 3 baki na e banda caminda e oficina nan ta. Nos ta desea di drecha esakinan, verf nan y planta mata pa asina embeyece nos scol. Tambe di e forma aki nos por stimula nos muchanan pa cuida e matanan. Tambe den memey di e speelplaats nos lo desea di pone mata y si por riba gang na e entrada.
1 Boluntario falta ainda
Diasabra • 09:00 - 15:00
Madiki z/n
Oranjestad West
Oranjestad West
Pafo
7 / 8 Boluntario
2 Boluntarionan di bo organisacion
2 Boluntarionan di bo organisacion
Anglo Kleuterschool
Chantal
Tromp
5686689


text:
Noel Werleman
-
News
Nicole Hoevertsz ta na Bejing
Nicole Hoevertsz, vicepresidente di Comite Olimpico Internacional ta na Beijing pa inicio di e Winter Olympics Diabierna awor ta duna…Read More »
-
News
Alberto Romo Herrera Ibarrolo ta na Aruba
Na Aruba actualmente tin un coach di Mexico, Alberto Romo Herrera Ibarrolo pa yuda nos atleta den e deporte di…Read More »
-
News
Josielienne preparando pa Rosario2022
Aruba Table Tennis ta den pleno preparacion pa su atleta Josielienne Boekhoudt cu lo ta preparando pa Wega Suramericano di…Read More »
-
News
3 dia di Baseball5 na Aruba
Randolph Oduber ta papia riba e 3 dianan di Baseball5 na Aruba.Read More »
-
News
Rafael Cabrera ta papia riba e 3 dianan di Baseball5
Representante di WBSC Rafael Cabrera ta papia riba e 3 dianan di Baseball5 na Aruba.Read More »
-
News
Representante di WBSC ta papia riba e 3 dianan di Baseball5
Andrea D’Auria representante di WBSC ta papia riba e 3 dianan di Baseball5 aki na Aruba.Read More »
-
News
IBISA Aruba ta conta di bishita di Baseball5
Edgar Erasmus di IBiSA Aruba ta conta riba e bishita di Baseball5 na e diferente scolnan di Aruba.Read More »
-
News
Baseball 5 a bishita diferente bario
Baseball5 a bishita diferente bario di Aruba Despues cu diamars ultimo Baseball5 a bishita e bario di San Nicolas, diaranson…Read More »
-
News
Zulema Dabian-Erasmus ta papia riba su presentacion
2do Secretaria General, Zulema Dabian-Erasmus ta papia riba su presentacion di e Plan Operacional di 2021Read More »
-
News
Giovanni Bermudez ta amplia riba su presentacion
Tesorero di COA, Giovanni Bermudez ta amplia riba su presentacion cu e la duna riba e Budget di 2022Read More »


text:
“Tata Todopoderoso, den bo misericordia Bo a laga mi yega te na e edad avansa aki.
Compaña mi awor, ora mi curpa no ta obedese mi mas”
Cu dolor den nos curason pero conforme cu boluntad di Dios nos ta anuncia fayecimento di:
Ana Maria Briesen Heronimo
Mihor conoci como
“Machi” of “Ana Ija”
*31 Juli 1932 – †11 Juni 2022
Na nomber di su:
Casa: Melecio (Ale) Briesen
Yiunan: Jossy y Lourdes
Amanda y Benito
Doortje y Dino
Lodrico (Ludi) y Evalyn
Edwin (Tico) y Miriam
Nietonan: Joselito y yuinan
Marina y yuinan
Josmar y yuinan
Jose y yui
Jermain
Jaimir
Andre y Nancy y famia
Andreina y Marvin y famia
Jasmila y Edward y famia
Francis y Danilka
Jack y Nathalie
Joanda y Lenny y famia
Joally y famia
Jorrick y famia
Jolaine
Su ayudante: Julia (Yolanda) Parada
Su nieta cu semper a juda cuide: Jasmila Heronimo
Su Iha cu tabata hopi serca di dje: Selly Everon
Tur primo y primanan, amigo(a) y bisinjanan, ihanan, conocirnan y demas famia Heronimo, Briesen, Croes, Krosendijk, Growell, Henriquez, Tromp, Everon, Gamarra, Dania, Kock, Geerman, Ras, Gomez.
Oportunidad pa condolencia lo ta Diabierna 17 di Juni 2022 di 7.00 pa 9.00 pm na Aurora Funeral Home
Acto di entiero lo ta Diasabra18 di Juni 2022 di 2.00 pa 4.00 pm na Aurora Funeral Home después pa santana Santa Cruz.
Disculpa nos si den nos tristesa nos por a lubida algun familiar, amigo of conocir.


text:
Baila
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Baila of balia ta ora hende move nan curpa pa musica. Tin asina diferente musica manera: jazz, ballet, ballroom dance, hip-hop, bollywood, Irlandes y bailabel y hopi mas. Hende ta baila pa pret y pasa bon. Baile ta arte. Bo por baila cu dos hende, tres hende of mas. Tin cu ta baila pa expresa nan sintimento y emocion. Otro ta baila pa expresa. E por uz'e na un manera pa comunica cu otro persona. E por conta estilo di un storia, ma letterlijk no ta conta un storia.
Esnan cu ta saca paso pa baile ta yama e hendenan aki, coreograf of skirbido di baile.
Historia[editá | editá fuente]
Hende a baila pa hopi tempo caba. Cada pais tin su propio baile, e ta bay pa e kultura tambe. Bo ta haña un potret riba potchi di klei i piedra ku ta mustra baile mas di mil aña pasa den Egipto y Grecia. Den otro parti pais manera Francia tabata e promé skol di baile na aña 1661. Te na aña 1681 tabata asepta pa hòmber baila. Despues di 1681 nan a asepta e muhénan tambe. Baile di ballroom ta un siñansa pa moveshon, por ehèmpel, den ballroom bo por baila cantika bailabel. Hende ku kier siña baila por acudi na scol di baile. E ta tuma tempo pa un echt baila bon pa ta experencia i un bailado flexibel.
Estilo[editá | editá fuente]
Tin diferente estilo di balia, manera:
- Bachata
- Merengue
- Salsa
- Hip hop
- Jazz
- Ballet
- R 'n B
- Tango
- Swing
- Moonwalk
- Baile moderno
- Tango
- Breakdance


text:
Kralendijk Boneiro: Notisia di polis di djaluna 9 di mei te ku djárason 11 di mei 2022
Outo ta bòltu
Riba djasabra 7 di mei, alrededor di 4.25 or di mardugá un aksidente a tuma lugá riba Kaya Monseignieur Nieuwindt. Shofùr di un outo a bai desviá pa un plas di awa i a pèrdè kontrol bai dal den un palu di lus i a bòltu. Probablemente e shofùr tabata bou di influensia di alkohòl, pero no por a hasi un tèst di supla na e momentu ei komo ku personal di ambulans tabata atendiendo e i despues a bai kuné hospital pa tratamentu médiko. Komo ku dor di e choke den e palu di lus vários waya a los a informá WEB tambe.
Hòmber detené pa manehá bou di influensia
Den oranan di atardi di djaluna 9 di mei a detené un hòmber di inisial H.R.D.S. di 33 aña di edat pa manehá bou di influensia pa manehá bou di influensia di alkohòl. A para e hòmber pa kòntròl komo ku e tabata kore wela riba kaminda. Despues di kòntròl mas aleu por a konstatá ku e tabata bou di influensia di alkohòl. A detené i hib’e warda pa un análisis di rosea.m a konsekuensia di e resultado di esaki a dun’e un prohibishon pa manehá di 15 ora.
Sambuyadó a fayesé
Riba djamars 10 di mei alrededor di 14.45 a drenta notifikashon di un sambuyadó den problema na un sitio di sambuyá na altura di Bulevar Gobernador Nicolaas Debrot. Pa motibunan deskonosí e hòmber aki a yega kantu ku doló. Personal di ambulans a trata di reanimá e hòmber aki, pero esaki tabata en bano. Algun ratu despues dòkter a konstatá morto di e sambuyadó. Ta trata di un turista maskulino di inisial E.H. di 64 aña di edat.
Kòntròl di tráfiko
Riba djaluna 10 di mei a tene kontrol di tráfiko dirigí riba kòntròl di dokumentunan korekto i bálido (reibeweis, prueba di seguro, impuesto di karetera) di vehíkulo- i shofùrnan. den diferente bario. Durante d kontrol a kontrolá 6 vehíkulo di kua 2 shofùr a haña prosèsferbal; 1 pa manehá sin reibeweis bálido i 1 pa manehá sin papel di seguro. Loke si tabata positivo ta e echo ku mayoria shofùr tabatin na dokumentunan na òrdu.
KPCN ta hala atenshon di un i tur pa nan tin e dokumentunan nesesario manera menshoná akiriba, na òrdu. Tambe ta konsehá estriktamente pa kumpli ku e reglanan di Lei di Tráfiko. Ku esaki bo tambe ta kontribuí na un tráfiko seif i sigur riba e isla. E periodo benidero lo bai tene kòntròl regularmente, kaminda lo aktua ku man duru na momentu ku no tin e dokumentunan menshoná ariba na òrdu i tambe si no ta kumpli ku reglanan di tráfiko.
Bo no ta kumpli ku reglanan? Bo por haña un but.
E suma di un but pa e violashonnan menshoná ta varia entre $30 te ku $225.


text:
- Justin Verlander ta kere ku e lo ta kla pa kuminsá temporada di beisbòl. E pitcher di Detroit Tigers mester a keda opera despues di un leshon den desèmber ultimo. “Miéntras tantu ku mi no bolbe leshoná den Spring Training lo mi ta kla,” Verlander a bisa. E pitcher ta pensa ku sinku salida den Spring Training ta sufisiente pa pone den kondishon óptimo pa e temporada 2014.
- New York Yankees ofisialmente a introdusí pitcher Masahiro Tanaka den un konferensia di prensa ku a konta ku mas of ménos 200 periodista. Tanaka a yega New York ayera mainta despues ku e la charter un Boeing 787 serka Japan Airlines pa $195.000. E avion ku tin alrededor di 200 asiento a yega New York ku solamente Tanaka, su kasa, nan kachó i tres otro invitado.
- Èks pitcher di Liga Grandi i Salon di Fama, Nolan Ryan a keda kontratá pa Houston Astros komo konsehero. Ryan lo ta konsehero pa e doño di e ekipo, Jim Crane, e general manager Jeff Luhnow i Reid Ryan.
- Pitcher, Roy Oswalt a anunsiá su retiro for di beisbòl profeshonal. Segun e pitcher, “aña pasa no tabata un di mi mihó aña nan, mi a leshoná i mi no por a hasi tur lokual ku mi tabata ke. Ma pensa ku ta tempu pa kuminsá ku algu otro. Mi yu nan ta birando grandi i mi ke ta mas na kas.”
- Cody Ross, outfielder di Arizona Diamondbacks a haña lus bèrdè pa partisipá na Spring Training. Esaki despues ku e hungadó a leshoná na ougùstùs di aña pasa i mester a opera.
- Miami Marlins ta ofisialisá akuerdo ku pitcher Carlos Marmol. E ekipo i Marmol a yega na un akuerdo inisial for di siman pasa djaweps, pero esaki tabata pendiente eksámen físiko. Marmol a yega na un akuerdo di un aña ku Marlins pa un montante di $1,25 mion.


text:
-
Back to School 2016
- August 19, 2016
- Posted by: FPK
- Category: Komparashon di preis, Komunikado di prensa
Faltando algun siman pa fakansi grandi finalisá, Fundashon pa Konsumidó ke enfoká riba e importansia di kumpra konsiente i sabí. Fundashon pa Konsumidó konhuntamente ku Ministerio di Desaroyo Ekonómiko (MEO), a hasi anotashon di preis na diferente establesimentu, basá riba artíkulonan pa skol. E meta primordial di e anotashon di preis aki ta pa fasilitá
-
Komparashon di preis di produktonan di prome nesesidat (Mei 2016)Download dokumento:Klek riba e link pa download. PV pakket mei. 2016 superm & minim. final.xlsx KOMPARASHON DI PREIS PRODUKTONNA DI PROME NESESIDAT DEN SUPERMERKADO i MINIMARKET Kumpliendo ku su labor di informá i konsientisá konsumidónan, Fundashon pa Konsumidó ta publiká lista di komparashon di preis di produktonan di promé nesesidat pa luna di mei 2016.
-
Komparashon di preis di karni, fruta i berdura (Mei 2016)KOMPARASHON DI PREIS DI KARNI, fruta i berdura DEN SUPERMERKADO I MINIMARKETNAN Fundashon pa Konsumidó a bishitá supermerkado i minimarketnan pa anotá preis di karni, belèg, fruta i berdura den e periodo di 11 di mei pa 26 di mei 2016. E anotashon di preis a tuma lugá na 22 diferente establesimentu. Esakinan ta 2000,
-
Komparashon di preis di kuaresma (Mart 2016)
Mangusa Hypermarket, esun ku mas produkto na mihó preis i mihó surtí! Fundashon pa Konsumidó den estrecho koperashon ku Inspekshon Ekonómiko di Ministerio Ekonómiko a hasi anotashon di preis di produktonan ku konsumidónan ta usa mas durante di e temporada di kuaresma. E anotashon di preis aki a tuma lugá durante di e periodo di
-
Komparashon di preis di produktonan di prome nesesidat (Mart 2016)
Un bista riba preisnan di produktonan di prome nesesidat Siguiendo ku e análisis di preisnan den supermerkado i minimarketnan ku a tuma lugá di 13 pa 23 di febrüari 2016, Fundashon pa Konsumidó, e biaha aki ta pone atenshon na produktonan di promé nesesidat. E makutu di produktonan di promé nesesidat ku nos a hasi
-
Komparashon di preis di fruta i berdura (Mart 2016)
Klek riba e link pa download. PV feb 2016 superm & minim. groenten en fruit.xlsx Ku regularidat Fundashon pa Konsumidó ta bishitá establesimentunan na Kòrsou pa hasi anotashon di preis. Na e okashon aki, Fundashon pa Konsumidó a hasi anotashon di preis di produktonan di fruta i berdura na supermerkado i minimarketnan. E 21 establesimentunan
-
Komparashon di preis di makutu di karni (Feb. 2016)
Komparashon di preis di karni den Supermerkado i minimarketnan Den kuadro di su tarea pa informá konsumidónan tokante di preis, Fundashon pa Konsumidó a hasi anotashon di preis di produktonan di karni den 21 diferente establesimentu na Kòrsou. E anotashon di preis aki a tuma lugá di 13 pa 23 di febrüari 2016. E establesimentunan ku


text:
Entrante dia 1 di januari 2022, Joshua Bryson ta bek cu 24ora. El a cuminsa den prensa cu 24ora y a haya un guia pa awe e por a traha exitosamente riba caya. Ta consider’e un yiu mas di e pagina di noticia mas mira y sigui na Aruba.
Despues di un ausencia cortico, el a habri aña bek na cas. Cu presencia di Joshua Bryson den nos team atrobe por bisa cu nos team ta sigui informa Aruba cu nos coleganan di tur generacion.
Gerencia di Headlines Group ta yama Joshua Bryson bonbini y ta desee tur clase di exito, perseverancia, sabiduria y e mesun dinamismo di semper pa por sigui informa nos comunidad, specialmente su districto stima, San Nicolas.


text:
Laga tur locual cu ta sperami ta bunita
Laga tur locual cu mi ta encontra na caminda ta bunita
Laga tur locual cu ta rondonami ta bunita
Laga tur locual mi ta laga atras keda bunita
Y laga esaki nan termina den tur buniteza
Cu inmenso tristeza na nos curason nos ta anuncia fayecimento di nos Casa, Mama, Wela, Ruman y Tanta stima:
Miriam Mariana La Rosa-Kock
Mihor conosi como: “Mia”
*05-01-1953 – †14-05-2022
Acto di entiero lo wordo anuncia despues
Nos ta lamenta cu no ta ricibi bishita di condolencia na cas.
Staff y personal di Ad Patres funeral home & Crematorium ta extende nos mas sincero condolencia na famia di e fayecida.


text:
Diahuebs den careda di 2’or di merdia, un taxista atento a mira con tres hoben a horta un tas di turista na Arashi. E la mira tambe cu e tres hobennan a subi den un Suzuki Swift y a bandona e sitio.
Mesora e taxista a avisa polis y a sigui e Suzuki Swift. Na caminda e taxista a nota cu e hobennan a tira un tas pafo di e auto. E taxista a avisa polis y pasa coy e tas y a entregue den man di polis.
Un poco pazuid di e saliña na Kamay polis a logra para e auto y a detene tur tres hoben cu tabata aden. E auto no tabata pertenece na nan y no kier a bisa di ken e auto ta.
Mientrastanto un otro patruya a yega cu un tas di hende muhe cu lo a wordo benta door di e trio aki for di e Suzuki Swift cu nan tawata aden.
Mientras cu polisnan tawata wardando ariba transportwagen a rista den e vehiculo y a confisca cellular/nan tambe.
Tur tres hoben a wordo hiba Strand Politie unda cu un Sub Fiscal lo dicidi kiko ta bay pasa cu nan.
Diahuebs den careda di 2’or di merdia, un taxista atento a mira con tres hoben a horta un tas di turista na Arashi. E la mira tambe cu e tres hobennan a subi den un Suzuki Swift y a bandona e sitio.


text:
ORANJESTAD – Diahuebs anochi Minister di Turismo Sr. Dangui Oduber tabata tin e placer y honor di por a duna reconocimento na 28 empleadonan di Divi Resort. Esaki a sosode conhuntamente cu Director General di Divi & Tamarijn Sr. Marin Bijl y presenta pa Sra. Maria Esguerra cu ta Directora di Recurso Humano. E tabata un anochi hopi ameno cu a tuma lugar den e ballroom di Alhambra.
E 28 empleadonan aki ta traha den diferente area y diferente resort di Divi.
8 empleado a cumpli 25 aña di aniversario
9 empleado a cumpli 30 aña di aniversario
8 empleado a cumpli 35 aña di aniversario
3 empleado a cumpli 40 aña di aniversario
Divi Resort a habri su porta na Aruba den aña 1969 bou di e nomber Divi Aruba y awe tin 5 resort di Divi na Aruba. Hopi importante pa bisa ta cu 3 di e 5 resort nan aki ta di Timeshare. A keda demostra cu propietarionan di Timeshare ta cu Aruba den bon y den malo.
Divi Dutch Village Resort
Divi Aruba Phoenix Beach Resort
Divi Village Golf and Beach Resort
Divi Aruba All Inclusive Resort
Divi Tamarijn All inclusive Resort
Minister Oduber ta gradici cada un di e 28 empleadonan aki cu a traha añanan largo na bienestar di nos turismo, esaki ta algo di aplaudi. Nan ta un inspiracion pa nos tur pa por a dedica asina hopi aña di nan bida na nos industria turistico.
Turismo ta nos unico pilar economico y ta e driver di nos economia.


text:
The content originally appeared on: Diario
Siete aña wardando pa husticia traha:
ORANJESTAD (AAN ) – Despues cu señor Thomas (Thom) Paesch tabata trahando den un casino, na aña 2015, accidentalmente un angua a drenta su pia y e mester a bay Eerste Hulp, unda el a haya alivio pa su dolor, y nan a saca un parti di e angua, sin ripara cu otro pida a keda aden. E tabata trahando y na dado momento el a bira malo y a pidi su hefe permiso pa bay docter.
Dos biaha docter mester a habri su plant’i pia, pasobra el a haya infeccion y e area aki tabata birando color biña. Docter a sigui coba den su plant’i pia te cu e otro pida di angua a sali.
Tom a bay SVb y nan a regla tur cos pe, y ora cu el a keda cla el a bay traha pero a resulta cu e dos manageran a kit’e for di trabao mande cas, sin cu nan tabata tin motibo pa haci esaki.
Den varios ocasion el a entrega doñonan di trabao tur papel di SVb cu ta mustra cu el a pasa den un situacion cu a strobe pa traha, door di e infeccion den su pia, pero nan no a haci nada cu esey. Tom a busca un abogado cu pa un of otro motibo no tabata constant cu su caso.
El a bay Corte unda nan a bis’e cu su caso a caduca. El a bisa cu esey no por ta pasobra na su trabao a keda retene tur cos, te un maleta e tin cu tur prueba cu el a traha hopi aña.
El a bolbe topa cu su abogado pero esaki a bira malo y mester a bay Colombia pa problema di curazon. Tres dia pasa el a wak su abogado ken a tuma e caso bek y a bis’e cu e tin cu bay apela e casonan na Corte di Corsow unda tres Huez lo atende. Pero te aworaki e tin siete aña pa su caso wordo trata debidamente.
Mientrastanto, e casino a cambia di abogado, ken a dun’e su ‘werkboek’ sin nada skirbi den dje, manera e fecha cu el a traha cu e casino ni dia cu nan a retir’e for di trabao.
E abogado cu e tabata tin prome a dune e nomber di otro abogado cu tin e caso awo, pero el a haya abogado liber di gobierno via DAS. Awo e ta warda wak ta ken ta bay paga e daño cu a wordo haci, cu a yega riba 200 mil florin di tur su añanan sin trabao.


text:
E siman aki Corte di Husticia di Sint Maarten a sentencia e sospechosonan DJEO di 27 aña y SOJR di 23, pa e tiramento cu a tuma luga dia 31 di december, 2020 na e club nocturno El Capitan na Sint Maarten. E condenanan impone tabata 20 aña pa O y 18 aña pa R.
Den e tiramento en cuestión, e victima MMGL a wordo tira for di lomba y WEJ kende a cora a ricibi varios impacto di bala. Adicionalmente, R. a wordo haya culpabel di asalto cometi dia 27 di september, 2020 y posesión di arma di candela y munición dia 23 di december, 2020.
Corte di Prome Instancia a conclui cu e tabata defensa propio, cu e sospechosnan mester a defende nan mes contra un atake sorpresa, ilegal, door di e victimanan GL y J na maart, 2020. E tempo ey Corte a declara nan liber relaciona cu e caso di GL y intento di asesinato di J.
Corte di Apelacion tabatin un sentencia diferente cu esun di Prome Instancia cu no tabatin nada di defensa propio. E hecho y circunstancianan treci door di defensa riba e base di e emergencia di defensa no tabata posibel. Pues no a keda demostra cu tabatin un accion cu a exigi cu nan mester a defende nan mes.
E conclusion ta cu no tabata posibel cu e victimanan GL y L tabata e agresornan y cu tabatin menasa di morto pa e sospechosonan. Corte tambe a bisa cu no ta posibel cu GL y J. tabatin arma di candela den nan poder na momento di e sucedido.
Corte a determina cu GL a core bay despues cu un discusión a tuma luga entre e sospechosonan di un banda y e duo GL y J. di otro banda. Despues di esey, a los seis bala den lomba di GL, kende a core bay. GL a ricibi cinco bala for di patras y no a sobrevivi e atake.
E momento cu GL a wordo tira door di e sospechosnan, J. a core for di e sitio. E sospechosonan a sigui su tras y a tira riba dje. E tambe a haya no menos cu 9 tiro for di patras, for di e sospechosonan, y dos tiro a desvía door di e chaleco antibala cu J. tabatin bisti.
Nan tin dos siman pa apela
Hof a descarta defensa propio den tiramento di lomba riba victimanan cu tabata huy
E siman aki Corte di Husticia di Sint Maarten a sentencia e sospechosonan DJEO di 27 aña y SOJR di 23, pa e tiramento cu a tuma luga dia 31 di december, 2020 na e club nocturno El Capitan na Sint Maarten. E condenanan impone tabata 20 aña pa O y 18 aña pa R.


text:
les di Sabbatskol
otro idioma
Les di sabbatskol kuartaal 1, aña 2022, Titula: Den E Ultimo Dianan Aki: E mensahe di Hebreo
Les 4: Hesus, Nos Fiel Ruman
Karni i Sanger Manera Nos
Lesa pa e siman aki:
: Lev. 25:25-27; Heb. 2:14-16; Heb. 11:24-26; 1 Kor. 15:50; Heb. 5:8, 9; Heb. 12:1-4.
TEKSTO PRINSIPAL:
"Asina anto, komo ku e yunan ta kompartí den karni i sanger, E mes tambe a tuma parti na e mesun manera, asina ku pa medio di morto E por a destruí esun ku tabatin poder riba morto, esta, diabel"(Hebreo 2:14, Beibel Santu).
djamars, 18-01-2022
Hebreo ta bisa ku Hesus a adoptá nos naturalesa humano pa asina E por a representá nos i por a muri pa nos (Heb. 2:9, 14-16; Heb. 10:5-10). Akinan tin e fundeshi di e plan di salbashon i nos úniko speransa pa bida eterno.
Lesa Mateo 16:17, , Galationan 1:16, 1 Korintionan 15:50, , i Efesionan 6:12. Na kua defisiensianan di naturalesa humano e porshonnan aki ta relatá e ekspreshon di "karni i sanger"?
E ekspreshon "karni i sanger" ta enfatisá e debilidat di e kondishon humano (Efe. 6:12); i falta di komprondementu (Mat. 16:17, , Gal. 1:16), i sumishon na morto (1 Kor. 15:50). Hebreo ta bisa ku Hesus a bira manera Su rumannan "den tur kos" (Heb. 2:17). E ekspreshon akí ta nifiká ku Hesus a bira kompletamente humano. Hesus no simplemente tabata "parse'; òf "aparentá di ta" humano; realmente E tabata humano, realmente un di nos.
Sinembargo, Hebreo ta bisa tambe ku Hesus tabata diferente for di nos pa loke ta trata piká. Na promé lugá, Hesus no a kometé niun piká (Heb 4:15). Na di dos lugá, Hesus tabatin un naturalesá humano ku tabata "santu, inosente, sin mancha, separá for di pekadornan" (Heb. 7:26). Nos tin tendensianan malu. Nos sklabitut na piká ta kuminsá profundó den nos propio naturalesa. Nos ta "di karni, bendí komo esklabu na piká" (Rom. 7:14; wak tambe Rom. 7:15-20). Orguyo i otro motivashonnan pekaminoso ta polushoná asta nos bon echonan. Sinembargo, Hesus Su naturalesa no tabata manchá pa piká. E mester a bai asina. Si Hesus lo tabata "di karni, hendí komo esklabu pa piká," manera nos, E tambe lo tabatin mester di un Salbador. Na lugá di esei, Hesus a bini komo un Salbador i a ofresé Su mes komo un sakrifisio "sin mancha" na Dios pa nos (Heb. 7:26-28, , Heb. 9:14, , Beibel Santu).
E ora ei Hesus a destruí e poder di diabel dor di muri komo e ofrenda sin piká pa nos pikánan, pues hasiendo pordon i rekonsiliashon ku Dios posibel (Heb . 2:14-17). Hesus a kibra e poder di' piká tambe dor di duna nos e poder pa biba un bida hustu pa medio di Su kumplimentu di e promesa di e aliansa nobo pa skirbi e lei den nos kurason (Heb. 8:10). Pues, Hesus a derotá e enernigu i efektivamente a libra nos pa asina nos por "sirbi e Dios bibu"(Heb. 9:14). Mientras tantu, Satanas su destrukshon final lo bini na e huisio final (Rev. 20:1-3, 10).
Unabes nos tin e promesa di viktoria pa medio di Hesus, di kon asina tantu nos ainda ta lucha ku piká? Kiko nos ta hasiendo robes, i mas importante, kon nos por kumisá biba di akuerdo ku e yamada ku nos tin den Kristu?
44


text: Awe, djárason, 2 di òktober, alrededor di 9’or di anochi, sentral di polis a risibí notifikashon ku tin un kandela na SGB. Na yegada di patruya i brantwer a konstatá ku ta e partí pafo di e kantina tabata na kandela. Na promé instante a pensa ku por tabatin peliger pa motibu di sospecho ku lo por tabatin asbèst den e dak. Despues di un investigashon kortiku por a deskartá e sospecho aki komo ku e edifisio di e kantina ta un basta resien kaminda no por papia di asbèst. No ta konosí ainda kon e kandela a start. Investigashon ta andando.


text:
Un vision di Dr. Sandy Roga cu a bira realidad
All Stories
ORANJESTAD (AAN): Tabata siman pasa, cu WèWè e mascota di Weganan Escolar a pasa bishita y saluda e alumnonan di scol Paso pa Futuro.
Den luna di mei Departamento di Impuesto a registra 206,2 miyon Florin na entrada
ORANJESTAD (AAN): Partido AVP ta convenci cu tur empresa y instituto cu lo cai bao di e ley “Normering Topinkomens” a expresa cu nan no tin duda cu efecto di reduccion di salario lo “trickle down” y baha tur salario.
ORANJESTAD (AAN): Dia di reflexion en conexion cu e empatia pa cu e refugiadonan,
ORANJESTAD (AAN): Tabata Diasabra anochi trempan na Mi Dushi Casibari, e organizacion di Chaz Models
Sylvanio Goedgedrag di PADF
ORANJESTAD (AAN): Recientemente a tuma lugar na Centro di Bario Dakota un evento di “Body, Mind & Soul” pa mas of menos 45 pashent di artritis,


text:
Diahuebs dia 11 di November, tempran mainta, PromeMinister Señora Evelyn Wever-Croes acompaña cu Minister di Enseñansa y Deporte Señor Endy Croes a haci un bishita hopispecial pa un presentacion hopi bunita di muchanan di dos klasdi Prinses Amalia Kleuter.
Muchanan y maestranan di e kleuterklasnan Grupo Dori y Grupo Barbulet a haci un presentacion pa cu e proyecto SAM,Scol Arubano Multilengual. Prinses Amalia Kleuterschool ta e scol piloto cu e proyecto aki for di aña 2019. Diahuebs maintae muchanan di dos klas di kleuter, a cera nan tema di WhizzArt cu un presentacion chikito den ambos klas. Remarcabel tawata cu nos muchanan aki a haci nan presentacion dilanti un publico chikito mustrando e confiansapa ta sigur den nan klasnan.
Prome Minister Evelyn Wever-Croes ta gradici e cabesante di Prinses Amalia señora Roelien Hofman y e maestranan y e dos klasnan di kleuter cu a duna e presentacion.
“Mi ta hopi impresiona cu e bunita presentacion aki di nosmuchanan di kleuter di Prinses Amalia. Ta bunita y sumamente interesante pa mira con avansa e muchananan akita, siñando den varios idioma, door di tende y train letra, figura number y palabranan cu e metodo di WhizzArt. Dankiespecial pa e bunita invitacion cu mi a ricibi cu a wordo pintapa e muchanan mes”, Prome Minister a expresa.


text:
Den e ultimo dianan, a tuma luga varios acto di vandalismo riba liñanan di Setar. Prome Minister Evelyn Wever-Croes a expresa cu esaki ta un situacion hopi serio pa motibo cu e ta afecta nos economia grandemente. Gobierno a pone tur recurso disponibel pa investigacionnan cu ta tumando luga pa asina haya sa kico a pasa y ken ta tras di e destruccionnan aki.
Prome Minister a remarca cu esaki no ta un incidente pa comunidad di Aruba drenta panico pero si ta importante pa sa cu Gobierno tin atecion pa esaki na nivelnan di mas halto, y tin tur confiansa cu autoridadnan lo sa di yega na fondo di tur esaki pa asina por para e actonan malicio aki.
Gobierno ta pidi comunidad di Aruba pa ta alerta y si mira cualkier cos cu ta sosode cu no ta normal, pa tuma contacto cu cuerpo policial a traves di tiplijnnan.


text: Diahuebs mainta a drenta informe di un accidente cu hende herida na e crusada Emmastraat Koningstraat, mesora a dirigi polis como tambe ambulance pa cu e sitio. Na yegada di e patruya a bin constata cu aki ta trata di un accidente pa falta di preferencia unda cu un chauffeur bayendo pabao den Koningstraat lo a sali sin duna preferencia na trafico di preferencia di Emmastraat causando cu e otro vehiculo a dal den banda di drechi di dje. Ambulance a asisti na e sitio pa atende cu e chauffeur di edad causante di e accidente pa duna tratamento medico.


text:
Minister Dangui Oduber A reuni cu Quota International of Aruba riba “World Hearing Day”
Minister Dangui Oduber
A reuni cu Quota International of Aruba riba “World Hearing Day”
ORANJESTAD – Diahuebs ta Dia Mundial di Oido (World Hearing Day) caminda nos ta refleha riba e importancia den e cuido di nos oido. Den cuadro di esaki Minister di Salud Publico Sr. Dangui Oduber conhuntamente cu Minister-President Sra. Evelyn Wever-Croes a reuni cu Quota International of Aruba.
Den e reunion aki a hiba dialogo riba diferente puntonan di atencion den cuadro di cuido di oido. Quota International ta existi pa mas di 100 aña mundialmente y nan ta duna asistencia na hende muher y muchanan cu tin dificultad di oido y tambe di comunicacion, tambe nan ta concientisa, educa y informa comunidad con importante e ta pa cuida nan oido.
Minister Oduber a splica nan cu esaki ta cuadra cu maneho di salud caminda ta trahando riba un plan nacional di prevencion y esaki ta cuadra den e vision cu Gobierno tin pa informa e comunidad mas tanto cu ta posibel den e importancia den e prevencion y cuido di nan oido. Tambe e mandatario ta bay haci Quota forma parti di e plan nacional di prevencion como un “gesprek partner” hunto cu DVG y demas stakeholders.
Minister Dangui Oduber ta pidi tur hende pa proteha nan oido, bisti un proteccion di oido por ehempel un earplug sibo ta labora den areanan cu zonido duro. E organo di nos oido unabes daño wordo haci na dje, e no ta cura mas, no tin remedi pe, pesey mester cuide semper.
Finalmente Minister Dangui Oduber ta gradici Quota International of Aruba pa tur e trabounan cu nan ta haci como boluntario. Trabounan cu sigur ta yuda Gobierno hopi den e parti di campañanan preventivo, concientisacion y educa nos comunidad den con importante e ta pa cuida nos oido.


text:
Tanki Leendert – Dialuna atardi polis y dos ambulance a yega un adres na Tanki Leendert, unda un dama lo a bira malo.
Dama lo no ta reacciona
Tawata den careda di 5’or pasa cu polisnan a yega e adres unda cu un mucha lo a avisa 911, cu su mama lo a bira hopi malo.
Dos ambulance
Den algun minuut dos ambulance a yega e cas y mes ora por a miranan baha cu ekiponan cla si mester duna cualkier prome auxilio.
Despues di algun rato un ambulance a bandona e sitio y por a mira un alivio ariba cara di esnan cu bay, debi cu tawata trata di algo otro.
Cu mas sigur lo mester avisa Slachtofferhulp.
Un familiar tambe a yega bastante spanta, principalmente hayando dos ambulance y dos auto di polis dilanti e cas.
Polisnan a tuma dato y laga e persona den man di e Paramediconan.


text:
Gradiciemento
Pa medio di esaki famia kier a gradici tur esnan cu na un manera of otro a duna nos sosten, consuelo y forsa durante e tempo difícil aki, cu e fayecimento y entiero di nos suegra, wela, bisabuela y ruman stima.
Inesia Thijsen mihor conoci como Ines of Manene
Boso muestra di atencion ta di hopi aprecio y un gran sosten pa nos. Un danki na un y tur cu a message, jama y a pasa bishita.
Un danki special na Maristella, afdeling Aloe cu pa varios ana a cuida y stima nos Ines.
Tambe un danki na e personal di Aurora Funeral Home pa su bon servicio y atencion amigabel. Boso muestra di atenshon tawata un gran consuelo pa nos.
“E curason nunca ta lubida”


text:
Kònsùl General di Repúblika Dominikana a bishitá Promé Minister
Kònsùl General di Repúblika Dominikana a bishitá Promé Minister
Willemstad – Djaluna 17 di òktober e Kònsùl General di Repúblika Dominikana Sr. Francisco Francisco Aracena a hasi su bishita ofisial serka Promé Minister Dr. Bernard Whiteman. Durante di e bishita kordial aki nan a toka vários tema di interes mutuo. Kònsùl General Sr. Francisco Francisco Aracena tabata kompaña pa e Vise Kònsùl Juan de Dios Bello Medrano i Pomé Minister Whiteman tabata kompaña pa su Konsehero Sr. Francis de Windt.


text:
Aruba
Tres detencion: Chauffeur burachi a pasa den verboden y ocasiona accidente
Diasabra marduga alrededor di 2:45 am a sosode un accidente riba L. G. Smith Boulevard. Chauffeur di un Hyundai Accent color blanco biniendo di pabou a pasa den direccion contrario y bay dal contra di un auto cu tabata biniendo den e banda corecto.
Ta na rotonde cerca di Wendy’s Boulevard. E dos autonan cu a ricibi daño ta un Ford Everest y un Nissan Cube. Ningun persona a resulta herida, sinembargo daño material tabata considerabel. Polis a haci un test di alcohol cu tur tres chauffeur.
Tur tres a surpasa e limiti permiti. A detene nan y transpora nan pa warda di polis. Polis a documenta e accidente aki mientras cu un rato despues a hala e autonan for di caminda pa trafico por a sigui normal.


text: Diasabra anochi a drenta informe di un accidente na Hooiberg, mesora a dirigi un patruya na e sitio. Na yegada di e patruya a bin compronde cu e chauffeur di un Chevrolet Celta a bay subi caminda dilanti di Hooiberg Supermarket net ora cu un Pickup Isuzu blanco biniendo for di Santa Cruz bayendo Oranjestad y esaki a bay dal tras di e Celta. Door di e Impacto el a bay dal den Baranca net pabou Hooiberg Supermarket. Ambos auto a keda cu basta daño material na dje y chauffeur di e pickup Isuzu a keda deteni door cu e tin alcohol den su sistema.